text:
부패한 인간의 죄악
1사람이 땅에 번성하기 시작할 때 그들에게 딸들이 많이 태어났다.
26:2 ‘초자연적인존재’ 로번역된성경도있으며어떤주석가는 ‘하나님의아들들’ 이셋의 경건한후손들을가리키며, ‘사람의딸들’ 은가인의후손이라고말하기도한다.하나님의 아들들은 사람의 딸들이 아름다운 것을 보고 자기들이 좋아하는 여자를 데려다가 아내로 삼았다.
3그러자 여호와께서 이렇게 말씀하셨다. “사람은 죽어야 할 육체이므로 내 영이 영영 사람에게 머물러 있지 않을 것이다. 그러나 6:3 또는 ‘그들의날은 120년이되리라’앞으로 내가 그들에게 120년 동안의 여유를 주겠다.”
4그 당시에는 물론 그 후에도 땅에 ‘네피림’ 이라는 거인들이 있었다. 그들은 하나님의 아들들과 사람의 딸들 사이에서 난 자녀들로 고대에 명성을 떨친 영웅적인 존재들이었다.
5여호와께서 사람의 죄악이 땅에 가득한 것과 그 마음의 생각이 항상 악한 것을 보시고
6땅에 사람을 만든 것이 후회가 되어 탄식하시며
7이렇게 말씀하셨다. “내가 창조한 사람을 지상에서 쓸어 버리겠다. 사람으로부터 짐승과 땅에 기어다니는 생물과 공중의 새까지 모조리 쓸어 버릴 것이다. 내가 이것들을 만든 것이 정말 후회가 되는구나.”
8그러나 노아만은 여호와께 은총을 입은 사람이었다.
노아
9이것은 노아에 대한 이야기이다. 그 당시의 사람들 가운데 노아만은 의롭고 흠이 없는 사람이었으며 하나님의 뜻대로 사는 자였다.
10그리고 그에게는 셈과 함과 야벳이라는 세 아들도 있었다.
11-12이 당시의 세상 사람들은 하나님이 보 시기에 아주 악하고 부패하여 세상은 온통 죄로 가득 차 있었다.
13그래서 하나님이 노아에게 말씀하셨다. “내가 온 인류를 없애 버리기로 작정하였다. 그들의 죄가 땅에 가득하므로 내가 그들을 땅과 함께 멸망시킬 것이다.
14너는 잣나무로 배를 만들어 그 안에 간막이를 하고 안팎으로 역청을 발라라.
15배의 크기는 6:15 원문에는 길이 300규빗, 너비 50규빗, 높이 30규빗으로 되어 있다.길이 135미터, 너비 22.5미터, 높이 13.5미터로 하고
16지붕 위에서 45센티미터 아래로 사방에 창을 내어라. 그리고 문은 옆으로 내고 3층으로 만들어라.
17내가 홍수로 땅을 뒤덮어 살아 있는 생명체를 모조리 죽일 것이다.
18그러나 내가 너를 안전하게 지킬 것을 약속한다. 너는 네 아들들과 아내와 며느리들을 데리고 그 배로 들어가거라.
19그리고 모든 생물을 암수 한 쌍씩 배 안에 넣어 너와 함께 살아 남도록 하라.
20새와 짐승과 땅에 기어다니는 모든 것이 종류대로 각각 암수 한 쌍씩 너에게 나아올 것이다. 너는 그 모든 생물을 보존하라.
21너는 또 너와 그 모든 생물들이 먹을 양식을 배 안에 충분히 저장하라.”
22그래서 노아는 하나님이 자기에게 명령하신 대로 다 하였다.
Nnipa Ne Bɔne
1Ɛberɛ a nnipa dɔɔso wɔ asase so no, wɔwoo mmammaa. 2Onyankopɔn mmammarima no hunuu sɛ nnipa mmammaa no ho yɛ fɛ enti, deɛ obiara pɛ no no, ɔfaa no wareeɛ. 3Afei, Awurade kaa sɛ, “Me honhom rentena nnipa mu nkɔsi daa, ɛfiri sɛ, wɔyɛ ɔhonam; na wɔn nkwa nna bɛyɛ mfeɛ ɔha aduonu.”
4Saa ɛberɛ no, na nnipa akwabrane wɔ asase no so. Ɛberɛ a Onyankopɔn mmammarima yi kɔɔ nnipa mmammaa yi ho no, wɔne wɔn wowoeɛ. Saa nnipa yi ne kane tete nnipa atitire a na wɔyɛ akofoɔ a wɔgyee edin no.
5Awurade Onyankopɔn hunuu sɛ adasamma amumuyɛ adɔɔso wɔ asase so, na nnipa nsusuiɛ nyinaa yɛ bɔne nko ara. 6Ɛyɛɛ Awurade Onyankopɔn awerɛhoɔ sɛ ɔbɔɔ wɔn bɛtenaa asase so. Saa bɔne no yɛɛ Awurade Onyankopɔn awerɛhoɔ. 7Awurade kaa sɛ, “Mɛpepa nnipa a mabɔ wɔn no afiri asase so; mmoa ne mmoa a wɔwea asase so ne ewiem nnomaa, ɛfiri sɛ, ɛyɛ me ya sɛ mebɔɔ wɔn.” 8Nanso, Noa deɛ, ɔnyaa adom Awurade anim.
9Noa awoɔ ntoatoasoɔ nie.
Na Noa yɛ onipa teneneeni a ne ho nni asɛm wɔ ne berɛsofoɔ mu. Ɔyɛɛ Onyankopɔn apɛdeɛ. 10Noa woo mmammarima baasa na wɔn din de Sem, Ham ne Yafet.
11Na bɔne ahyɛ asase so ma a amumuyɛsɛm adɔɔso. 12Onyankopɔn hunuu saa bɔne yi nyinaa wɔ asase so, hunuu awurukasɛm ne amumuyɛsɛm, afanan nyinaa nso. 13Enti, Onyankopɔn ka kyerɛɛ Noa sɛ, “Esiane sɛ nnipa ama basabasa aba asase so enti, mɛsɛe nnipa ne asase a wɔte so no nyinaa. 14Fa ɔwawa dua yɛ adaka. Yɛ adan wɔ Adaka no mu, na fa ama ka emu ne akyire nyinaa. 15Sei na ɛsɛ sɛ woyɛ no: ma ne tenten nyɛ anammɔn ahanan aduonum, ne trɛ anammɔn aduɔson enum, na ne ɔsorokɔ nso nyɛ anammɔn aduanan enum. 16Bɔ adaka no so. Ma ne ɔsorokɔ nyɛ bɛyɛ sɛ nsateakwaa dunwɔtwe. Fa ɛpono to adaka no nkyɛn, na yɛ nsamsoɔ mmiɛnsa; deɛ ɛdi ɛkan, deɛ ɛda ntam ne deɛ ɛwɔ soro. 17Tie! Mede nsuyire bɛkata asase so nyinaa, na mede asɛe abɔdeɛ a nkwa wɔ mu; biribiara a nkwa wɔ mu no, ne nyinaa bɛwuwu. 18Na wo deɛ, me ne wo bɛyɛ apam; na wo, wo mmammarima, wo yere ne wo mmammarima yerenom nyinaa ne wo bɛba Adaka no mu. 19Ɛsɛ sɛ wode abɔdeɛ a nkwa wɔ mu nyinaa, mmienu mmienu a, ɛyɛ onini ne ɔbereɛ a, wo ne wɔn bɛtena adaka no mu nsuyire berɛ no a, wɔnwuwuo. 20Nnomaa ahodoɔ biara mmienu, mmoa biara mmienu, ne abɔdeɛ biara a ɛwea asase so mmienu bɛba wo nkyɛn, na woahwɛ wɔn, na wɔanwuwu. 21Afei, fa nnuane ahodoɔ a, wɔdie na kora. Ɛno na ɛbɛyɛ wo ne wɔn nnuane a mobɛdi.”
22Noa yɛɛ biribiara pɛpɛɛpɛ, sɛdeɛ Onyankopɔn ka kyerɛɛ no sɛ ɔnyɛ no.


c: text/html

text:
Jah Jah nny3 awo’aa
Hw3! Obi ne yem’ nka woreko mpo menko biW)rot) ma me nnya sika nnt) bi
Obi ne yem’ nka asem ato Kofi, Me da prison na me renom zontoli
Ewurade nny3 awo’a nka
Nka me y3 lonely ma hwehw3 obi M’aka m’as3m akyer3 no Ma me nnya obia, me nnya obia
M’ab) me ndwom akyer3 no oo
CHORUS:::: Adom Wura, Nny3 awo’a nka!Ewurade nny3 awo’a nka
Hw3! Wo ku h3n daa nso still aa y3nnwu
W) serew kwa nso h)n akoma mu sum
H)n yem’ nka enigyie yi adan me su
W’3study me nso still aa wonnhu
Hw3 adze w)nnda oo
Ame ntsi w)nnda oo
Anadwe desuom aa y’adeda no
Na h)n dze w) rekyekyer na rekankye ny3mba egu h3n do
Naaso ne nyinaa enntum ammba mu
S3 efidie sumfo h)n efidie ebubu ma Kofi me re’cruise m’etwa Seven (7) aa
W) y33 aa manntse ase yi, Nny3 awo anka
Maamaa aa Maamaa
3y3 aa b) bi ma me oo Auntie Ama 3b) mpae aa b) bi ma Kofi atse Mama, ehn
3y3 aa b) bi ma me atse Auntie Ama 3b) mpae aa b) bi ma Kofi atse Mama
Walaahi
Ma menua ehu w) ha ehua Mama (2x)
Me ka ne nyinaa kyer3 wo aa wala
S3 enya bi na oyie ooS3 ennya bi na oyie oo
S3 3boa bi na oyie ooS3 ammboa bi na oyie oo
)y3 as3m oo, Ahw3 yie ara na y3rey3
Hw3 ame )tanfo no nyim no oo
Ntsi )ka n’ankotsee mpo nka mennsuro oo
Naaso )tanfo ne ny3nko na )y3 meso me ny3nko no na )ba ab3 tse m’as3m na )dze me reb3k) no oo
Ofie nyimpa
)b) ha, b) ha no
Ofie Abosia,
Otwa ha, twa ha

robotstxt: allowed

filter: keep


text: Wɔde ma dwom kyerɛfo; ɔkwan a wɔfa so to no: “Nsɛe Me.” Dawid dwom. Miktam.* Saa bere no, Saul nti na waguan akɔhyɛ ɔbodan mu.+57 Hu me mmɔbɔ, O Onyankopɔn, hu me mmɔbɔ,Na wo na mede wo ayɛ me* guankɔbea;+Wo ntaban nwini ase na mede ayɛ me guankɔbea kosi sɛ ɔhaw no betwam.+2 Ɔsorosoroni Nyankopɔn na misu frɛ no,Misu frɛ nokware Nyankopɔn no, na me nti ɔma ɔhaw no to twa.3 Onyankopɔn bɛsoma afi soro abegye me.+Ɔbɛma nea ɔpɛ sɛ ɔmene me no agyinatu ayɛ ɔkwa. (Sela)Onyankopɔn bɛsoma ne dɔ a enni huammɔ ne ne nokware.+4 Agyata atwa me* ho ahyia;+Nnipa a wɔpɛ sɛ wɔmene me no ntam na meda;Wɔn se te sɛ mpeaw ne agyan,Na wɔn tɛkrɛma te sɛ sekan a ano yɛ nnam.+5 O Onyankopɔn, ma wo ho so tra ɔsoro;Ma w’anuonyam nkata asaase nyinaa so.+6 Wɔayɛ asau a wɔde besum me* afiri;+Ɔhaw ama mabotow.*+Wɔatu amoa wɔ m’anim,Nanso wɔn ankasa akɔtɔ mu.+ (Sela)7 Me koma nhinhim, O Onyankopɔn,+Me koma nhinhim.Mɛto ayeyi dwom ama wo.8 M’anuonyam, nyan ɛ;O sanku, nyan; sankuten, wo nso nyan.enyan ahemanakye.+9 O Yehowa, meyi wo ayɛ wɔ amanaman mu;+Mɛto ayeyi dwom* ama wo wɔ aman nyinaa mu.+10 Efisɛ wo dɔ a enni huammɔ no so, na ekodu ɔsoro,+Na wo nokwaredi kodu wim.11 O Onyankopɔn, ma wo ho so tra ɔsoro;Ma w’anuonyam nkata asaase nyinaa so.+


text:
ƐZUKOALƐDEƐ 23
Bɛbɔle Gyihova Ɛwɔkɛ
Yizilayɛma vile Yigyibiti la, kɛyɛ siane nwiɔ anzi bɛradwule Saenae Boka ne abo na bɛyɛle bɛ azokoɛleɛ wɔ ɛkɛ. Gyihova vɛlɛle Mosisi wɔ boka ne azo na ɔhanle ɔhilele ye kɛ: ‘Menliele Yizilayɛma ngoane. Yemɔti saa bɛtie me ne na bɛdi me mɛla zo a, bɛbayɛ me menli titili.’ Mosisi hɔhanle edwɛkɛ mɔɔ Gyihova hanle hilele ye la hilele Yizilayɛma. Duzu a bɛyɛle a? Bɛbuale kɛ: ‘Debie biala mɔɔ Gyihova ɛha kɛ yɛyɛ la yɛbayɛ.’
Mosisi vole hɔle boka ne azo bieko. Gyihova hanle hilele ye wɔ ɛkɛ ne kɛ: ‘Me nee wɔ badendɛ wɔ kenle nsa anzi. Bɔ menli ne kɔkɔ kɛ bɛmmaba Saenae Boka ne anwo.’ Mosisi hɔhanle hilele Yizilayɛma kɛ bɛziezie bɛ nwo na bɛdie Gyihova.
Kenle nsa anzi, Yizilayɛma nwunle ɛsɛlɛmanye yɛɛ amungu kumɔɔnwo wɔ boka ne azo. Eza bɛdele ezulehululɛ kpole yɛɛ aweɛne ɛnelɛ. Akee Gyihova dwule boka ne azo kɛ senle la. Yizilayɛma ahonle dule kpalɛ yemɔti bɛ nwo wosole bɛ. Boka ne kpusule kpole bie na esike ngome yile zo. Aweɛne ne ane hɔle anwuma kpalɛ. Akee Nyamenle hanle kɛ: ‘Mame a mele Gyihova a. Bɛmmasonle awozonle biala.’
Mosisi hɔle boka ne azo, na Gyihova vale kɛzi ɔwɔ kɛ menli ne sonle Ye na eza bɛyɛ bɛ nyɛleɛ la anwo mɛla maanle ye. Mosisi hɛlɛle mɛla ne na ɔgengale ɔhilele Yizilayɛma. Bɛbɔle ɛwɔkɛ kɛ: ‘Debie biala mɔɔ Gyihova ɛha kɛ yɛyɛ la yɛbayɛ.’ Bɛbɔle Nyamenle ɛwɔkɛ. Noko asoo bɛbali zolɛ?
“Fa wɔ ahonle muala nee wɔ ɛkɛla muala nee wɔ adwenle muala kulo Gyihova wɔ Nyamenle ne.”—Mateyu 22:37


text: 19 Ɛnna Hiob kae sɛ:2 “Mobɛteetee me kra* akosi da bɛn?+Na mode nsɛm bebubu me akosi da bɛn?+3 Mpɛn du ni na moatwiw m’anim;*Ɛnyɛ mo aniwu mpo sɛ moreteetee me saa.+4 Na sɛ ɛyɛ ampa sɛ madi mfomso mpo a,Me mfomso yɛ me ara m’asɛm.5 Sɛ moayɛ mo adwene sɛ moremfa me nyɛ hwee,Na moka sɛ animguase a ato me no fata me a,6 Ɛnde munhu sɛ ɛyɛ Onyankopɔn na wadaadaa me,Na ɔno na ɔde n’atena akyere me.7 Hwɛ! Meteɛm daa sɛ: ‘Asɛm ato me o!’ nanso obiara nnye me so;+Meteɛm daa sɛ obi mmoa me, nanso atɛntrenee biara nni hɔ.+8 Ɔde abo fasu asiw me kwan, na mintumi ntra;Na ɔde sum akata me kwan so.+9 Wagye m’anuonyam afi me nsam,Na wayi ahenkyɛw no afi me ti so.10 Obubu me kosi sɛ mɛyera;Na otu m’anidaso te sɛ dua.11 Ne bo fuw me denneennen,Na obu me sɛ ne tamfo.+12 N’asraafo bom ba, na wosi akoban* twa me ho hyia;Wotwa me ntamadan ho hyia.13 Wapam m’ankasa me nuanom afi me ho kɔ akyirikyiri,Na wɔn a wonim me ayi me baako ahyɛ me nsa.+14 Wɔn a me ne wɔn bɔ kosua taforo* agyaw me hɔ kɔ,Na wɔn a minim wɔn paa mpo werɛ afi me.+15 Wɔn a wɔabɛsoɛ me fi+ ne me mmaawa bu me sɛ ɔhɔho bi;Mayɛ ɔnanani wɔ wɔn ani so.16 Mefrɛ m’akoa, nanso ommua me.Mibue m’ano pa no kyɛw sɛ onhu me mmɔbɔ.17 M’ahome mpo bɔn me yere,+Na me ara me nuanom* nso, me ho yɛ wɔn nyan.18 Mmofra nketewa mpo de m’anim ayɛ fam;Minya sɔre pɛ, na wɔafi ase rehuro me.19 Me nnamfo a me ne wɔn kɔ ba nyinaa mpɛ m’anim ahwɛ,+Na wɔn a medɔ wɔn ayi me ama.+20 Me were ne me honam ahi ama aka me nnompe,+Me ne owu bɔ mpunimpu.*21 Munhu me mmɔbɔ, me nnamfo, munhu me mmɔbɔ,Efisɛ Onyankopɔn de ɔno ara ne nsa aka me.+22 Adɛn nti na moretan m’ani te sɛ Onyankopɔn+Na moreteetee me a munnyae?*+23 Minyae a, anka wɔakyerɛw me nsɛm ato hɔ;Minyae a, anka wɔakyerɛw wɔ nhoma mu!24 Minyae a, anka wɔde dade kyerɛwdua ne sumpii* akyerɛw*Agu ɔbotan ho ama atena hɔ afebɔɔ!25 Efisɛ minim paa sɛ me gyefo+ te ase;Akyiri yi, ɔbɛba, na ɔbɛsɔre agyina asaase so.*26 Sɛ wɔsɛe me were wie a,Bere a meda so ara wɔ honam no, mehu Onyankopɔn,27 Me ara mehu no,M’ankasa m’ani na mede behu no, na ɛnyɛ obi ani.+Nanso me mu de, mete nka sɛ mabubu!*28 Efisɛ moka sɛ, ‘Ɛdɛn na yɛreyɛ de atan n’ani?’+Na moka sɛ asɛm no fi me ara.29 Mo ara nso, ɛsɛ sɛ musuro sekan,+Efisɛ sekan bɛtwe wɔn a wɔyɛ bɔne no aso;Munhu sɛ ɔtemmufo bi wɔ hɔ.”+


text:
NKEKAHO
Onyankopɔn Din—Sɛnea Wɔde Di Dwuma ne Nea Ɛkyerɛ
WƆAKYERƐ Dwom 83:18 ase dɛn wɔ wo Bible mu? New World Translation of the Holy Scriptures kyerɛ nkyekyɛm yi ase sɛ: “Na nnipa nhu sɛ, wo a wo din de Yehowa no, wo nko ara ne Ɔsorosoroni asase nyinaa so.” Bible nkyerɛase afoforo bi kyerɛ ase sei ara. Nanso, nkyerɛase pii mfa edin Yehowa no nni dwuma wɔ ha, na wɔde abodin ahorow te sɛ “Awurade” anaa “Nea Ɔte Hɔ Daa” na esi ananmu. Dɛn na ɛsɛ sɛ wɔde di dwuma wɔ nkyekyɛm yi mu? Abodin anaa edin Yehowa?
Nkyekyɛm yi ka edin ho asɛm. Wɔ mfitiase Hebri kasa a wɔde kyerɛw Bible no fã kɛse no ara mu no, wɔde edin bi a ɛda nsow na edii dwuma wɔ Dwom 83:18. Wɔkyerɛw no יהוה (YHWH) wɔ Hebri nkyerɛwee mu. Wɔ Twi mu no, wɔtaa kyerɛw edin no “Yehowa.” So Bible nkyekyɛm biako pɛ mu na saa din no pue? Dabi. Epue bɛyɛ mpɛn 7,000 wɔ mfitiase Hebri Kyerɛwnsɛm no mu!
So Onyankopɔn din no ho hia? Susuw mpaebɔ nhwɛso a Yesu Kristo de mae no ho hwɛ. Efi ase wɔ saa kwan yi so sɛ: “Yɛn Agya a wowɔ soro, wo din ho ntew.” (Mateo 6:9) Akyiri yi, Yesu bɔɔ Onyankopɔn mpae sɛ: “Agya, hyɛ wo din anuonyam.” Onyankopɔn fi soro buae sɛ: “Mahyɛ no anuonyam na mɛsan ahyɛ no anuonyam bio.” (Yohane 12:28) Ɛda adi pefee sɛ Onyankopɔn din ne ade a ɛho hia sen biara. Ɛnde, dɛn nti na nsɛm asekyerɛfo bi ayi edin yi afi wɔn Bible nkyerɛase ahorow mu na wɔde abodin ahorow na asisi ananmu?
Ɛbɛyɛ sɛ nneɛma atitiriw abien bi ntia. Nea edi kan no, nnipa pii ka sɛ nea enti a ɛnsɛ sɛ yɛde edin no di dwuma ne sɛ obiara nni hɔ nnɛ a onim sɛnea na wɔbɔ edin no ankasa. Ná wɔmfa nkyerɛwde a ɛne a, e, ɛ, i, o, ɔ, ne u nhyehyɛ Hebri nkyerɛwee mu. Enti, obiara nni hɔ nnɛ a obetumi akyerɛ sɛnea nnipa a wɔtraa ase wɔ Bible mmere mu no bɔɔ saa nkyerɛwde YHWH no ankasa. Nanso, so ɛsɛ sɛ eyi ma yegyae Onyankopɔn din bɔ? Wɔ Bible mmere mu no, ebetumi aba sɛ na wɔbɔ edin Yesu no Yesua anaa Yehosua—obiara ntumi nkyerɛ sɛnea na wɔbɔ no pɔtee. Nanso, nnipa a wɔwɔ wiase nyinaa de Yesu din di dwuma, na wɔbɔ no sɛnea wɔbɛte ase wɔ wɔn kasa mu. Wɔnnyɛ wɔn adwene sɛ wɔremmɔ edin no esiane sɛ wonnim sɛnea na wɔbɔ no wɔ afeha a edi kan no mu nti. Saa ara na sɛ wutu kwan kɔ ɔman foforo bi so a, wubehu sɛ wɔbɔ w’ankasa wo din wɔ ɔkwan soronko so koraa. Enti, nim a yennim sɛnea na tetefo no bɔ Onyankopɔn din ankasa no nyɛ ade a ɛsɛ sɛ yegyina so ka sɛ ɛno nti yɛremfa edin no nni dwuma.
Ade a ɛto so abien a ɛma wɔtaa yi Onyankopɔn din fi Bible mu no gyina Yudafo atetesɛm bi so. Wɔn mu pii susuw sɛ ɛnsɛ sɛ wɔbɔ Onyankopɔn din koraa. Ɛda adi sɛ saa gyidi yi gyina Bible mu mmara bi a wokyinkyim no so. Mmara no ka sɛ: “Mmɔ [Yehowa, NW] wo Nyankopɔn din kwa, na [Yehowa, NW] remma nea ɔbɔ ne din kwa no ho nyɛ tɔtorɔtɔtɔɔ.”—Exodus 20:7.
Mmara yi bara Onyankopɔn din a wɔbɔ no kwa anaa basabasa no. Nanso, so ɛbara edin no a wɔbɛbɔ no nidi mu? Dabida. Ná Hebri Bible (“Apam Dedaw”) akyerɛwfo no nyinaa yɛ mmarima anokwafo a wɔde Onyankopɔn Mmara a wɔde maa tete Israelfo no bɔɔ wɔn bra. Nanso, wɔde Onyankopɔn din no dii dwuma mpɛn pii. Sɛ nhwɛso no, wɔde hyehyɛɛ nnwom pii a na asomfo a wɔdɔɔso bom to no denneennen mu. Yehowa Nyankopɔn mpo ka kyerɛɛ n’asomfo sɛ wɔmmɔ ne din, na anokwafo no bɔe. (Yoel 2:32; Asomafo Nnwuma 2:21) Enti, Kristofo a wɔwɔ hɔ nnɛ ntwentwɛn wɔn nan ase sɛ wobefi obu mu abɔ Onyankopɔn din sɛnea akyinnye biara nni ho sɛ Yesu yɛe no.—Yohane 17:26.
Bible asekyerɛfo di mfomso a anibere wom sɛ wɔde abodin ahorow sisi Onyankopɔn din ananmu. Wɔma Onyankopɔn bɛyɛ sɛ obi a ɔwɔ akyirikyiri na yentumi mmɛn no, bere mpo a Bible ka kyerɛ nnipa sɛ wɔne ‘Yehowa nka atirimsɛm’ no. (Dwom 25:14) Susuw w’adamfo paa bi ho hwɛ. Sɛ wunnim w’adamfo no din a, wobɛyɛ dɛn atumi aka sɛ wobɛn no paa? Saa ara na sɛ wɔamma nkurɔfo anhu Onyankopɔn din Yehowa no a, wɔbɛyɛ dɛn atumi abɛn Onyankopɔn yiye? Afei nso, sɛ nkurɔfo mmɔ Onyankopɔn din a, ɛnde ná wonnim edin no nkyerɛase a ɛyɛ anigye no nso. Onyankopɔn din no ase ne dɛn?
Onyankopɔn ankasa kyerɛkyerɛɛ nea ne din no kyerɛ mu kyerɛɛ ne somfo nokwafo Mose. Bere a Mose bisaa Onyankopɔn din ho asɛm no, Yehowa buae sɛ: “Mɛyɛ me ho nea mɛyɛ.” (Exodus 3:14, NW) Rotherham nkyerɛase no kyerɛ saa asɛm no ase sɛ: “Mɛyɛ me ho nea mepɛ biara.” Enti Yehowa betumi ayɛ ne ho sɛnea ehia biara na wama n’atirimpɔw ahorow abam.
Fa no sɛ wubetumi ayɛ wo ho nea wopɛ biara. Dɛn na anka wobɛyɛ ama wo nnamfonom? Sɛ yare bi a emu yɛ den bɔ wɔn mu biako a, anka wobɛyɛ wo ho oduruyɛfo a onim adwuma na woasa no yare. Sɛ ɔfoforo bɔ ka buruburoo a, anka wobɛyɛ wo ho ɔdefo yamyefo na woatua ɛka a wabɔ no ama no. Nanso, nokwasɛm ne sɛ ɛnyɛ biribiara na wubetumi ayɛ. Saa ara na ɛte wɔ yɛn nyinaa fam. Bere a woresua Bible no, ɛbɛyɛ wo nwonwa sɛ wubehu sɛnea Yehowa tumi yɛ nea ehia biara na ama ne bɔhyɛ ahorow abam. Na n’ani gye ho sɛ ɔde ne tumi anaa ne denyɛ bedi dwuma ama wɔn a wɔdɔ no no. (2 Beresosɛm 16:9) Wɔn a wonnim Yehowa din ntumi nhu ne nipasu a ɛma nnipa ani gye no.
Ɛda adi pefee sɛ, ɛsɛ sɛ wɔde edin Yehowa no hyehyɛ Bible mu. Nea edin no kyerɛ a yebehu ne dwuma a yɛde bedi wɔ yɛn som mu no bɛboa yɛn kɛse atwe yɛn abɛn yɛn soro Agya Yehowa. *
^ nky. 3 Sɛ wopɛ Onyankopɔn din, nea ɛkyerɛ, ne nea enti a ɛsɛ sɛ yɛde di dwuma wɔ ɔsom mu ho nsɛm pii a, hwɛ The Divine Name That Will Endure Forever, (Onyankopɔn Din a Ɛbɛtra Hɔ Daa) nhomawa a Yehowa Adansefo atintim no mu.


text:
Dawid twaa Saul ne Yonatan ho awerɛhow dwom (17-27)
1 Saul wu akyi a Dawid kodii Amalekfo so nkonim* bae no, Dawid san bɛtenaa Siklag+ nnanu.2 Ne nnansa so no, ɔbarima bi fi Saul asraafo no mu bae, na ɔreba no, na wasuan n’ataade mu de dɔte agu ne tirim. Bere a oduu Dawid nkyɛn no, ɔbɔɔ ne mu ase de n’anim butuw fam.3 Dawid bisaa no sɛ: “Ɛhe na wufi reba yi?” Na obuae sɛ: “Israel asraafo mu na mifi a maguan aba ha yi.”4 Dawid bisaa no sɛ: “Nneɛma kɔɔ so dɛn? Mesrɛ wo, ka kyerɛ me.” Na ɔkae sɛ: “Asraafo no aguan afi akono, na wɔn mu pii awuwu; Saul ne ne ba Yonatan nso awu.”+5 Ɛnna Dawid bisaa aberante a ɔbɛkaa asɛm no sɛ: “Ɛyɛɛ dɛn na wuhui sɛ Saul ne ne ba Yonatan awu?”6 Ɛnna aberante no kae sɛ: “Mikopuee Gilboa Bepɔw so,+ na mihui sɛ Saul tweri ne peaw. Ná asraafo a wɔka nteaseɛnam ne wɔn a wɔtete apɔnkɔ so no ato no awie.+7 Bere a otwaa n’ani a ohuu me no, ɔfrɛɛ me, na migyee so sɛ, ‘Mini!’8 Ɛnna obisaa me sɛ, ‘Wufi he?’ Na mekae sɛ, ‘Meyɛ Amalekni.’+9 Afei ɔkae sɛ, ‘Mesrɛ wo, bɛn me na kum me, na merehu amane paa nanso minwui.’*10 Enti mebɛn no kum no,+ efisɛ sɛnea na wapira da hɔ no, mihui sɛ ɔrennya nkwa. Afei mituu n’ahemmotiri na miyii ne nkapo sɛ mede rebrɛ me wura.”11 Ɛnna Dawid soo n’ataade mu suan mu, na mmarima a wɔka ne ho no nyinaa nso yɛɛ saa.12 Esiane sɛ na Saul ne ne ba Yonatan ne Yehowa man ne Israel fi awuwu+ wɔ sekan ano nti, wosu bɔɔ bena, na wɔyɛɛ akɔnkyen*+ kosii anwummere.13 Dawid bisaa aberante a ɔbɛkaa asɛm no sɛ: “Wufi he?” Na obuae sɛ: “Amalekni bi a wabɛsoɛ ɔman yi mu ba ne me.”14 Ɛnna Dawid bisaa no sɛ: “Adɛn nti na woansuro sɛ wode wo nsa bɛka nea Yehowa asra no?”+15 Afei Dawid frɛɛ mmerante no mu baako ka kyerɛɛ no sɛ: “Kɔ no so kokum no.” Enti ɔkɔɔ no so kokum no.+16 Dawid ka kyerɛɛ no sɛ: “Wo mogya begu wo ara wo ti so efisɛ w’ankasa w’ano na adi adanse atia wo sɛ, ‘Me na mikum nea Yehowa asra no no.’”+17 Afei Dawid twaa Saul ne ne ba Yonatan ho awerɛhow dwom,*+18 na ɔkae sɛ awerɛhow dwom yi a wɔakyerɛw wɔ Yasar nhoma mu+ a wɔato din “Agyan” no, wɔnkyerɛ Yudafo no:19 “O Israel, w’ahoɔfɛfo na awuwu wɔ wo mmepɔw so yi.+Hwɛ sɛnea akatakyi ahwehwe ase!20 Monnka ho asɛm wɔ Gat;+Mommmɔ no dawuru wɔ Askelon mmɔnten so,Anyɛ saa a Filistifo mma mmea ani begye,Na momonotofo* mma mmea bedi ahurusi.21 Gilboa mmepɔw,+Mma obosu anaa osu nntɔ nngu mo so,Na mma nneɛma mmfifi mo nsaase so mma wɔmmfa nnyi ntoboa kronkron,+Efisɛ ɛhɔ na akatakyi kyɛm ho guu fĩ;Saul kyɛm no, afei de,ɛrenyɛ nea wɔde ngo asra ho bio.22 Yonatan agyan anni huammɔ,+Na Saul sekan nso antow amfom,+Ehwiee akofo mogya gui, na edii akatakyi nam.23 Bere a Saul ne Yonatan+ te ase no, na nkurɔfo dɔ wɔn na wɔpɛ wɔn asɛm,*Owu mu nso, wɔn mu antetew.+Ná wɔn ho yɛ hare sen akɔre+Na wɔn ho yɛ den sen agyata.+24 O Israel mma mmea, munsu Saul;Ɔno na ɔde ntama kɔkɔɔ furaa mo na ɔde afɛfɛde nyinaa bi hyɛɛ mo;Ɔno na ɔde sika kɔkɔɔ agude guu mo ntaade so.25 Hwɛ sɛnea akatakyi ahwehwe ase wɔ ɔko mu!Hwɛ sɛnea Yonatan atɔ fam wɔ wo bepɔw so!+26 O me nua Yonatan, wo nti, me ho hiahia me;Ná woda me koma so.+Ɔdɔ a na wodɔ me no yɛ nwonwa; ɛsen mmea dɔ koraa.+27 Hwɛ sɛnea akatakyi ahwehwe aseNa akode asɛe!”


text:
TI DUBIAKO
Dɛn Nti na Onyankopɔn Ma Amanehunu Ho Kwan?
So Onyankopɔn na ɔde amanehunu aba wiase?
Asɛm bɛn na ɛsɔree wɔ Eden turom?
Onyankopɔn bɛyɛ dɛn asiesie nea afi nnipa amanehunu mu aba no?
1, 2. Amanehunu bɛn na nkurɔfo hyia nnɛ, na nsɛm bɛn na ɛma nnipa pii bisa?
BERE a ɔko bi a ɛyɛ hu baa awiei wɔ ɔman bi a akodi asɛe hɔ mu no, wosiee ɔmanfo a wɔyɛ mmea ne mmofra mpempem pii a na wɔakunkum wɔn no wɔ amoa kɛse biako mu, na wɔde mmeamudua sisii ho hyiae. Ná wɔakyerɛw mmeamudua no biara so sɛ: “Adɛn?” Ɛtɔ mmere bi a ɛno ne asɛm a ɛyɛ yaw sen biara a yebisa. Nkurɔfo de awerɛhow bisa saa asɛm yi, bere a ɔko, atoyerɛnkyɛm, yare, anaa nsɛmmɔnedi bi akunkum wɔn adɔfo a wɔn ho nni asɛm, asɛe wɔn afie, anaasɛ ɛde amanehunu a enni kabea aba wɔn so no. Ɛyɛ a na wɔpɛ sɛ wohu nea enti a awerɛhosɛm a ɛtete saa ato wɔn.
2 Dɛn nti na Onyankopɔn ma amanehunu ho kwan? Sɛ Yehowa Nyankopɔn ne tumi nyinaa wura, ɔne dɔ, onim nyansa, na obu atɛntrenee a, dɛn nti na nitan ne ntɛnkyea ahyɛ wiase mu ma saa? So w’ankasa woasusuw saa nsɛm yi ho pɛn?
3, 4. (a) Dɛn na ɛkyerɛ sɛ ɛnyɛ mfomso sɛ wubebisa nea enti a Onyankopɔn ma amanehunu ho kwan? (b) Yehowa te nka dɛn wɔ abɔnefosɛm ne amanehunu ho?
3 So ɛyɛ mfomso sɛ wubebisa nea enti a Onyankopɔn ma amanehunu ho kwan? Ɛhaw ebinom sɛ wobebisa asɛm a ɛte saa, efisɛ wosusuw sɛ ɛbɛkyerɛ sɛ wɔn gyidi nyɛ den anaasɛ wɔrebu Onyankopɔn animtiaa. Nanso, sɛ wokenkan Bible a, wubehu sɛ nnipa anokwafo a na wosuro Onyankopɔn bisaa nsɛm a ɛtete saa. Sɛ nhwɛso no, odiyifo Habakuk bisaa Yehowa sɛ: “Ɛdɛn nti na woma mihu abusude, na wohwɛ ɔhaw yi? Ɔsɛe ne nhyɛso da m’anim, na ɔham ba, na akameakame sɔre.”—Habakuk 1:3.
4 So Yehowa kaa odiyifo Habakuk nokwafo no anim sɛ obisaa nsɛm a ɛtete saa? Dabi. Mmom no, Onyankopɔn maa wɔkyerɛw Habakuk nsɛm a efi komam no wɔ Bible mu. Onyankopɔn boaa no nso ma ɔtee nneɛma ase yiye, na onyaa gyidi a emu yɛ den. Yehowa pɛ sɛ ɔyɛ saa ara ma wo. Kae sɛ, Bible ka sɛ ‘odwen wo ho.’ (1 Petro 5:7) Onyankopɔn kyi abɔnefosɛm ne amanehunu a ɛde ba no koraa sen onipa biara. (Yesaia 55:8, 9) Ɛnde, dɛn nti na amanehunu pii wɔ wiase saa?
DƐN NTI NA AMANEHUNU ABU SO SAA?
5. Nkyerɛkyerɛmu bɛn na ɛtɔ mmere bi a wɔde ma wɔ nnipa amanehunu ho, nanso dɛn na Bible ka fa ho?
5 Nnipa a wɔwɔ ɔsom ahorow mu akɔ wɔn som mu mpanyimfo ne akyerɛkyerɛfo nkyɛn akobisa nea enti a amanehunu pii wɔ hɔ saa no. Mpɛn pii no, nea wɔka kyerɛ wɔn ne sɛ amanehunu yɛ Onyankopɔn apɛde, na ofi teteete na ahyehyɛ biribiara a ɛbɛba no ato hɔ, a awerɛhosɛm a esisi no nso ka ho. Wɔka kyerɛ nnipa pii sɛ Onyankopɔn akwan yɛ nea wontumi nte ase, anaasɛ Onyankopɔn na ɔma nnipa a mmofra ka ho wuwu, sɛnea ɛbɛyɛ a obenya wɔn ne wɔn atra soro. Nanso, sɛnea woahu no, Yehowa Nyankopɔn nni asɛmmɔne da. Bible ka sɛ: “Ɛmpare Onyankopɔn sɛ obedi asɛmmɔne, na Otumfoɔ bedi amumɔyɛsɛm.”—Hiob 34:10.
6. Dɛn nti na nnipa pii di mfomso de wiase mu amanehunu ho sobo bɔ Onyankopɔn?
6 So wunim nea enti a nnipa di mfomso de amanehunu a ɛwɔ wiase nyinaa ho sobo bɔ Onyankopɔn no? Mpɛn pii no, wɔbɔ Ade Nyinaa So Tumfoɔ Nyankopɔn sobo, efisɛ wosusuw sɛ ɔno ne wiase yi sodifo ankasa. Wonnim nokwasɛm tiawa bi a ɛho hia a Bible kyerɛkyerɛ no. Nanso, wode, wusuaa saa nokwasɛm no ho ade wɔ nhoma yi Ti 3. Wiase yi sodifo ankasa ne Satan Ɔbonsam.
7, 8. (a) Ɔkwan bɛn so na wiase no da ne sodifo no suban adi? (b) Ɔkwan bɛn so na nnipa sintɔ ne “ɛbere ne asiane” ama nnipa ahu amane?
7 Bible ka pefee sɛ: “Wiase nyinaa da ɔbɔnefo no tumi mu.” (1 Yohane 5:19) Sɛ wususuw ho a, so ntease nnim? Saa wiase yi da abɔde a ɔyɛ honhom a aniwa nhu no a “ɔredaadaa asase sofo nyinaa no” suban adi. (Adiyisɛm 12:9) Satan yɛ ɔtamfo, ɔdaadaafo, ne otirimɔdenfo. Enti, nitan, nnaadaa, ne atirimɔden ahyɛ wiase a odi so no mu ma. Ɛno ne ade biako nti a amanehunu pii wɔ hɔ no.
8 Sɛnea yesusuw ho wɔ Ti 3 no, ade a ɛto so abien nti a amanehunu pii wɔ hɔ no ne sɛ, efi bere a atuatew bae wɔ Eden turom hɔ no, adesamma atɔ sin na wɔayɛ abɔnefo. Nnipa abɔnefo taa pere hwehwɛ tumidi, na eyi de akodi, nhyɛso, ne amanehunu ba. (Ɔsɛnkafo 4:1; 8:9) Ade a ɛto so abiɛsa a ɛde amanehunu ba ne “ɛbere ne asiane.” (Ɔsɛnkafo 9: 11, NW) Wɔ wiase a ɛnyɛ Yehowa na ɔyɛ Sodifo a ɔbɔ nkurɔfo ho ban mu no, nnipa betumi ahu amane efisɛ wotumi hyia akwanhyia bere biara.
9. Dɛn nti na yebetumi anya ahotoso sɛ Yehowa wɔ biribi titiriw nti a wama kwan ma amanehunu kɔ so?
9 Ɛyɛ awerɛkyekye sɛ yebehu sɛ ɛnyɛ Onyankopɔn na ɔde amanehunu ba. Ɛnyɛ ɔno na ɔma akodi, nsɛmmɔnedi, nhyɛso, anaa atoyerɛnkyɛm a ɛma nnipa hu amane no mpo ba. Nanso, ɛsɛ sɛ yenya saa asɛmmisa yi ho mmuae, Dɛn nti na Yehowa ma amanehunu yi nyinaa ho kwan? Sɛ ɔne Ade Nyinaa So Tumfoɔ no a, ɛnde na ɔwɔ tumi a ɔde besiw ano. Sɛ ɛte saa a, ɛnde dɛn nti na onsiw ano? Ɛbɛyɛ sɛ ɔdɔ Nyankopɔn a yenim no no wɔ biribi titiriw nti a ɔnyɛɛ saa.—1 Yohane 4:8.
ASƐM BI A ƐHO HIA SƆREE
10. Dɛn na Satan maa asɛm baa ho, na ɔkwan bɛn so na ɔyɛɛ saa?
10 Sɛ yebehu nea enti a Onyankopɔn ma amanehunu ho kwan a, ɛsɛ sɛ yɛsan yɛn akyi kosusuw bere a amanehunu fii ase no ho. Bere a Satan maa Adam ne Hawa yɛɛ Yehowa so asoɔden no, asɛm bi a ɛho hia sɔree. Satan anka sɛ Yehowa nni tumi. Satan nim ankasa sɛ Yehowa tumi nni ano. Mmom no, Satan maa asɛm sɔree wɔ hokwan a Yehowa wɔ sɛ odi tumi no ho. Satan nam frɛ a ɔfrɛɛ Onyankopɔn ɔtorofo a ɔde nneɛma pa kame ne nkoa no so kyerɛe sɛ Yehowa yɛ sodifo bɔne. (Genesis 3:2-5) Nea na Satan repɛ akyerɛ ne sɛ sɛ Onyankopɔn nni nnipa so a, anka wɔn ho bɛtɔ wɔn yiye. Eyi yɛ kasa a ɔkasa tiaa Yehowa tumidi, hokwan a ɔwɔ sɛ odi tumi no.
11. Dɛn nti na Yehowa ansɛe atuatewfo no amonom hɔ ara wɔ Eden?
11 Adam ne Hawa tew atua tiaa Yehowa. Nea na wɔkyerɛ ankasa ni: ‘Yenhia Yehowa sɛ yɛn Sodifo. Yɛn ankasa betumi asisi papa ne bɔne ho gyinae.’ Ná Yehowa bɛyɛ dɛn asiesie saa asɛm yi? Ná ɔbɛyɛ dɛn ama abɔde a wonim nyansa nyinaa ahu sɛ atuatewfo no adi mfomso, na nea ɔno Yehowa ka no mmom na ɛyɛ nokware ankasa? Obi betumi aka sɛ na anka ɛsɛ sɛ Onyankopɔn sɛe atuatewfo no na ɔsan bɔ nnipa foforo. Nanso, na Yehowa aka sɛ ɔde Adam ne Hawa asefo mmom na ɛbɛhyɛ asase so ma, na na ɔpɛ sɛ wɔtra asase so paradise mu. (Genesis 1:28) Yehowa ma biribiara a ɔka bam bere nyinaa. (Yesaia 55:10, 11) Afei nso, na atuatewfo no a obekum wɔn afi Eden no remma wonnya hokwan a Yehowa wɔ sɛ odi tumi ho asɛm a asɔre no ho mmuae.
12, 13. Fa mfatoho kyerɛkyerɛ nea enti a Yehowa ama Satan abɛyɛ wiase yi sodifo ne nea enti a Onyankopɔn ama kwan ma nnipa di wɔn ho so no mu.
12 Ma yensusuw mfatoho bi ho nhwɛ. Fa no sɛ ɔkyerɛkyerɛfo bi rekyerɛkyerɛ sɛnea wobu akontaa dennen bi mu akyerɛ sukuufo a ɔkyerɛ wɔn ade. Sukuuni bi a onim ade nanso ɔyɛ otuatewfo ka sɛ ɔkwan a ɔkyerɛkyerɛfo no nam so rekyerɛ ade no nyɛ papa. Nea ɛbɛyɛ na otuatewfo yi ama sukuufo nkae no ahu sɛ ɔkyerɛkyerɛfo no nnim ade no, ɔkɔ so ka sɛ onim ɔkwan a ɛyɛ papa koraa a wɔfa so bu saa akontaa no. Sukuufo no bi adwene yɛ wɔn sɛ nea otuatewfo no reka no yɛ nokware, na wɔn nso tew atua. Dɛn na ɛsɛ sɛ ɔkyerɛkyerɛfo no yɛ? Sɛ ɔpam otuatewfo no fi sukuudan no mu a, adwene bɛn na sukuufo a aka no benya? So wɔrennya adwene sɛ nea wɔn yɔnko sukuuni no ne wɔn a wɔde wɔn ho abɔ no no reka no yɛ nokware? Ebetumi aba sɛ sukuufo a aka no nyinaa rennya obu mma ɔkyerɛkyerɛfo no, na wobenya adwene sɛ ɔkyerɛkyerɛfo no suro sɛ wɔbɛma ne nkontompo ada adi. Nanso, fa no sɛ ɔkyerɛkyerɛfo no ma otuatewfo no kwan ma ɔkyerɛ sukuufo no sɛnea ɔno otuatewfo no bebu akontaa no.
13 Yehowa ayɛ biribi a ɛte sɛ nea ɔkyerɛkyerɛfo no yɛe no. Kae sɛ ɛnyɛ atuatewfo a na wɔwɔ Eden no nko na na asɛm no fa wɔn ho. Ná abɔfo ɔpepem pii rehwɛ. (Hiob 38:7; Daniel 7:10) Sɛnea na Yehowa bedi atuatew no ho dwuma no bɛka saa abɔfo no nyinaa kɛse, na awiei koraa no aka abɔde a wonim nyansa nyinaa. Enti, dɛn na Yehowa ayɛ? Wama kwan ma Satan akyerɛ ɔkwan a ɔno Satan bɛfa so adi adesamma so. Onyankopɔn ama nnipa nso kwan ma wɔadi wɔn ho so wɔ Satan akwankyerɛ ase.
14. Mfaso bɛn na ebefi gyinae a Yehowa asi ama nnipa adi wɔn ho so no mu aba?
14 Ɔkyerɛkyerɛfo a yɛaka ne ho asɛm wɔ mfatoho yi mu no nim sɛ otuatewfo no ne sukuufo a wɔakɔka ne ho no adi mfomso. Na onim nso sɛ, sɛ ɔma kwan ma wɔkyerɛkyerɛ wɔn asɛm mu a, ɛso bɛba sukuufo a aka no nyinaa mfaso. Sɛ otuatewfo no antumi ankyerɛkyerɛ nneɛma mu yiye a, sukuufo a wɔbrɛ wɔn ho ase no nyinaa behu sɛ ɔkyerɛkyerɛfo no nkutoo ne obi a ɔfata sɛ ɔkyerɛ adesuakuw no ade. Wɔbɛte nea enti a ɛno akyi no ɔkyerɛkyerɛfo no pam atuatewfo biara fi adesuakuw no mu no ase. Saa ara na Yehowa nim sɛ nnipa ne abɔfo anokwafo nyinaa benya mfaso bere a wobehu sɛ Satan ne ne mfɛfo atuatewfo no adi nkogu, na nnipa ntumi nni wɔn ho so no. Te sɛ Yeremia a ɔtraa ase tete no, wobehu nokwasɛm a ɛho hia yi: “[Yehowa, NW], mahu sɛ onipa kwan nni ne nsam, enni ɔbarima nsam, sɛnea ɔnam a obetutu n’anammɔn.”—Yeremia 10:23.
DƐN NTI NA AKYƐ SAA?
15, 16. (a) Dɛn nti na Yehowa ama kwan ma amanehunu akɔ so akyɛ saa? (b) Dɛn nti na Yehowa nsiw nneɛma bi te sɛ nsɛmmɔnedi a ɛyɛ hu kwan?
15 Nanso, dɛn nti na Yehowa ama kwan ma amanehunu akɔ so akyɛ saa? Na dɛn nti na onsiw nneɛma bɔne a ɛba no ano? Wode, susuw nneɛma abien a ɔkyerɛkyerɛfo a yɛaka ne ho asɛm wɔ mfatoho no mu renyɛ ho hwɛ. Nea edi kan, ɔrensiw otuatewfo no kwan bere a ɔrekyerɛkyerɛ sɛnea wobu akontaa no mu no. Nea ɛto so abien, ɔkyerɛkyerɛfo no renkyerɛ otuatewfo no sɛnea wobu akontaa no. Afei, susuw nneɛma abien bi a Yehowa abɔ ne tirim sɛ ɔrenyɛ ho hwɛ. Nea edi kan, onsiw Satan ne wɔn a wɔakɔka ne ho no kwan wɔ mmɔden a wɔrebɔ sɛ wɔbɛda no adi sɛ wɔn asɛm yɛ nokware no ho. Enti ɛho abehia sɛ ɔma bere bi twam. Adesamma atumi asɔ nnipa nniso, anaa aban biara ahwɛ wɔ mfirihyia mpempem pii mu wɔ nnipa abakɔsɛm mu. Adesamma anya nkɔso bi wɔ nyansahu ne nneɛma foforo mu, nanso ntɛnkyea, ohia, nsɛmmɔnedi, ne ɔko abu so koraa. Ɛnnɛ, ada adi pefee sɛ nnipa nniso adi adesamma huammɔ.
16 Nea ɛto so abien, Yehowa mmoaa Satan mma onnii wiase yi so. Sɛ nhwɛso no, sɛ Onyankopɔn siw kwan sɛ ɔremma biribi te sɛ nsɛmmɔnedi a ɛyɛ hu nsisi a, so ɛno renyɛ te sɛ nea ɔreboa atuatewfo no ma wɔn asɛm no ayɛ nokware? Sɛ Onyankopɔn yɛ saa a, so ɛremma nkurɔfo nnya adwene sɛ gyama nnipa betumi adi wɔn ho so a ɔhaw biara remma? Sɛ Yehowa yɛ n’ade wɔ saa kwan yi so a, ɛbɛma wabɛyɛ ɔtorofo. Nanso, “Onyankopɔn ntumi nni atoro.”—Hebrifo 6:18.
17, 18. Dɛn na Yehowa bɛyɛ wɔ nneɛma bɔne a nnipa nniso ne Satan nkɛntɛnso de aba no nyinaa ho?
17 Na nneɛma bɔne a wɔayɛ wɔ bere tenteenten a wɔde atew atua atia Onyankopɔn no nso ɛ? Eye sɛ yɛbɛkae sɛ Yehowa ne ade nyinaa so tumfoɔ. Enti, obetumi asiesie nea afi adesamma amanehunu mu aba no nyinaa, na ɔbɛyɛ nso. Sɛnea yɛasua ho ade dedaw no, wobesiesie yɛn asase yi a wɔasɛe no no denam dan a wɔbɛdan asase ma ayɛ Paradise no so. Wɔnam Yesu agyede afɔre no mu gyidi so beyi nea bɔne de aba no afi hɔ, na wɔnam owusɔre so beyi nea owu de aba nso afi hɔ. Saa na Onyankopɔn nam Yesu so ‘bɛsɛe Ɔbonsam nnwuma.’ (1 Yohane 3:8) Yehowa bɛyɛ eyinom nyinaa wɔ bere a ɛfata mu ankasa. Yɛn ani betumi agye sɛ ɔnyɛɛ n’ade ntɛm so, efisɛ ntoboase a wanya no ama yɛanya hokwan asua nokware no resom no. (2 Petro 3:9, 10) Saa bere yi Onyankopɔn gu so rehwehwɛ asomfo a wɔyɛ anokwafo, na ɔreboa wɔn ma wɔagyina amanehunu biara a ebetumi aba wɔn so wɔ wiase a ɔhaw ahyɛ mu ma yi ano.—Yohane 4:23; 1 Korintofo 10:13.
18 Ebinom betumi abisa sɛ, Sɛ anka Onyankopɔn bɔɔ Adam ne Hawa wɔ ɔkwan bi a ɛremma wontumi ntew atua so a, so anka yɛrentumi nkwati amanehunu yi nyinaa? Ansa na yɛbɛma saa asɛmmisa yi ho mmuae no, ɛsɛ sɛ wokae akyɛde bi a ɛsom bo a Yehowa de ama wo no.
WODE ONYANKOPƆN AKYƐDE NO BEDI DWUMA DƐN?
19. Akyɛde a ɛsom bo bɛn na Yehowa de ama yɛn, na dɛn nti na ɛsɛ sɛ yɛma yɛn ani sɔ?
19 Sɛnea yehui wɔ Ti 5 no, wɔbɔɔ nnipa wɔ ɔkwan bi so a ɛma wotumi fi wɔn pɛ mu yɛ ade. So wuhu sɛnea saa akyɛde no som bo fa? Onyankopɔn abɔ mmoa pii, na wofi nkate mu na ɛyɛ ade. Nnipa ayɛ robɔt anaa mfiri bi a wotumi ma wɔyɛ biribiara a wɔpɛ sɛ wɔyɛ no. Sɛ Onyankopɔn yɛɛ yɛn saa a, so anka yɛpɛ? Dabi, ɛyɛ yɛn anigye sɛ yɛwɔ ahofadi a yetumi fi yɛn pɛ mu paw onipa ko a yɛpɛ sɛ yɛyɛ, ɔbra ko a yɛpɛ sɛ yɛbɔ, nnamfo ko a yɛpɛ sɛ yɛfa, ne nea ɛkeka ho. Yɛn ani gye ho sɛ yɛwɔ ahofadi kakra, na saa na Onyankopɔn pɛ sɛ yɛyɛ.
20, 21. Ɔkwan bɛn so na yebetumi de akyɛde a ɛne yɛn pɛ mu a yetumi fi yɛ ade no adi dwuma a eye sen biara, na dɛn nti na ɛsɛ sɛ yenya ɔpɛ sɛ yɛbɛyɛ saa?
20 Yehowa ani nnye ho sɛ wɔbɛhyɛ yɛn ma yɛasom no. (2 Korintofo 9:7) Mfatoho bi ni: Eyi mu nea ɛwɔ he na ɔwofo bi ani begye ho kɛse—sɛ́ abofra bi befi ne komam aka sɛ “Meda wo ase,” anaasɛ wɔbɛka akyerɛ no sɛ ɔnka saa? Enti asɛm no ne sɛ, Wode wo pɛ mu a wutumi fi paw biribi a Yehowa de ama wo no bedi dwuma dɛn? Satan, Adam, ne Hawa amfa wɔn pɛ mu a wotumi fi paw biribi no anni dwuma ɔkwan pa so koraa. Wɔpoo Yehowa Nyankopɔn. Dɛn na wode saa hokwan no bɛyɛ?
21 Wowɔ hokwan sɛ wode akyɛde nwonwaso a ɛne wo pɛ mu a wutumi fi yɛ ade no bɛyɛ nea eye sen biara. Wubetumi de wo ho abɔ nnipa ɔpepem pii a wogyina Yehowa afã no. Wɔma Onyankopɔn ani gye efisɛ wɔrebɔ mmɔden ama ada adi sɛ Satan yɛ ɔtorofo ne sodifo a wadi nkogu koraa. (Mmebusɛm 27:11) Wo nso wubetumi ayɛ saa ara denam ɔbra pa a wobɛbɔ so. Wɔbɛkyerɛkyerɛ eyi mu wɔ ti a edi hɔ no mu.


text: 20 Na Yehowa ka kyerɛɛ Yosua sɛ:2 “Ka kyerɛ Israelfo no sɛ, ‘Munyi guankɔbea nkurow+ a menam Mose so kaa ho asɛm kyerɛɛ mo no,3 na sɛ obi kum obi na wanhyɛ da anaa ne nsa pa na okum* obi* a, waguan akɔ hɔ. Ɛbɛyɛ guankɔbea ama mo afi nea wɔakum no no busuani* nsam.+4 Onguan nkɔ nkurow yi baako mu+ na onkogyina kurow no pon ano.+ Afei ɔmfa n’asɛm nto kurow no mu mpanyimfo anim, na wɔmfa no nkɔ kurow no mu nkɔma no baabi na ɔne wɔn ntena.5 Sɛ nea wɔakum no no busuani taa no so kɔ hɔ a, ɛnsɛ sɛ wɔde nea wakum nipa no ma no, efisɛ ne nsa na ɛpa ma okum* ne yɔnko no; ná ɔntan no dedaw.+6 Ɔntena kurom hɔ nkosi sɛ obegyina asafo no anim ama wɔadi n’asɛm,+ na ɔntena hɔ nkosi sɛ ɔsɔfo panyin a ɔwɔ hɔ saa bere no bewu.+ Ɛno ansa na nea wakum nipa no betumi asan akɔ kurow a oguan fii mu no mu; obetumi akɔ ne kurom ne ne fi.’”+7 Enti wohyiraa nkurow yi so:* Kedes+ a ɛwɔ Galilea wɔ Naftali mmepɔw mu; Sekem+ a ɛwɔ Efraim mmepɔw mu; ne Kiriat-Arba,+ kyerɛ sɛ, Hebron, wɔ Yuda mmepɔw mu.8 Yordan mpɔtam wɔ Yeriko apuei nso, woyii Beser+ a ɛwɔ sare so no fii Ruben abusuakuw mu. Ná saa sare no wɔ bepɔw so asaase tratraa no so. Woyii Ramot+ a ɛwɔ Gilead fii Gad abusuakuw mu, ɛnna woyii Golan+ a ɛwɔ Basan fii Manase abusuakuw mu.+9 Eyinom ne nkurow a woyi maa Israelfo nyinaa ne ahɔho a wɔabɛsoɛ wɔn mu no, na sɛ obi kum obi* na wanhyɛ da a, waguan akɔ hɔ,+ na nea wɔakum no no busuani* no ankum no kosi sɛ obegyina asafo no anim ama wɔadi n’asɛm.+


text:
Nea obi kɔ ne yɔnko afuw mu a, obetumi adi (24, 25)
23 “Ɔbarima biara a wɔasa no, kyerɛ sɛ wɔapɛtɛw ne hwea mu aba anaa nea ne barima so atwa rentumi mma Yehowa asafo mu.+2 “Ɛnsɛ sɛ aguaman ba biara ba Yehowa asafo mu.+ N’awo ntoatoaso a ɛto so du a wobedi n’akyi aba mpo rentumi mma Yehowa asafo mu.3 “Ɛnsɛ sɛ Ammonni anaa Moabni biara ba Yehowa asafo mu.+ Wɔn awo ntoatoaso a ɛto so du a wobedi wɔn akyi aba mpo rentumi mma Yehowa asafo mu da,4 efisɛ bere a mufi Egypt reba no,+ wɔamfa aduan ne nsu ammehyia mo wɔ kwan so. Afei wɔbɔɔ paa sɛ Beor ba Baalam a ofi Petor a ɛwɔ Mesopotamia no nnome mo.*+5 Nanso Yehowa wo Nyankopɔn antie Baalam,+ na mmom Yehowa wo Nyankopɔn sesaa nnome no yɛɛ no nhyira maa wo,+ efisɛ Yehowa wo Nyankopɔn dɔ wo.+6 Wo nkwa nna nyinaa, nyɛ biribi a ɛbɛma asi wɔn yiye anaa wɔanya nkɔso.+7 “Ntan Edomni, efisɛ ɔyɛ wo nua.+“Ntan Egyptni nso, efisɛ na woyɛ ɔhɔho wɔ ne kurom.+8 Awo ntoatoaso a ɛto so abiɛsa a wɔbɛwo wɔn no betumi aba Yehowa asafo mu.9 “Sɛ wokɔsoɛ baabi sɛ wo ne w’atamfo rekɔko a, twe wo ho fi adebɔne biara* ho.+10 Sɛ ɔbarima bi ho ba+ anadwo ma ɛno nti ne ho gu fi a, ɔnkɔ asoɛe no akyi. Ɛnsɛ sɛ ɔsan ba asoɛe hɔ.11 Sɛ edu anwummere a, ɔmfa nsu nguare, na afei bere a owia akɔtɔ no, ɔnsan mmra asoɛe hɔ.+12 Yɛ baabi* wɔ asoɛe no akyi a wobɛkɔ akɔyɛ wo ho yiye wɔ hɔ.13 Sɛ wokɔ mfikyiri hɔ sɛ worekɔkotow agya w’anan a, nya ɔsosɔw wɔ wo nneɛma mu na wode atu amoa, na wuwie a wode akata wo tiafi so.14 Efisɛ Yehowa wo Nyankopɔn nam w’asoɛe hɔ+ sɛ obegye wo na ɔde w’atamfo ahyɛ wo nsa. Enti ma w’asoɛe hɔ nyɛ kronkron+ na wammehu atantanne biara wɔ wo mfinimfini na wantwe ne ho amfi wo ho.15 “Sɛ akoa guan fi ne wura nkyɛn ba wo hɔ a, nsan mfa no nkɔma ne wura.16 Ma ɔntena wo nkyɛn wɔ baabiara a ɔpɛ wɔ wo nkurow no bi mu. Hwɛ na woanteetee no.+17 “Ɛnsɛ sɛ Israelni bea biara yɛ tuutuuni+ wɔ asɔrefi, na saa ara na ɛnsɛ sɛ Israelni barima biara yɛ tuutuuni wɔ asɔrefi.+18 Mfa tuutuuni bea akatua anaa tuutuuni barima* akatua mma sɛ wode rebetua wo bɔhyɛ ade wɔ Yehowa wo Nyankopɔn fi, efisɛ Yehowa wo Nyankopɔn kyi wɔn nyinaa.19 “Mma wo nua nntua nsiho+ wɔ biribiara ho; sika ho nsiho oo, aduan ho nsiho oo, biribi foforo biara ho nsiho oo, mma wo nua nntua.20 Wubetumi agye ɔhɔho nsiho,+ nanso wo nua de, nnye no nsiho+ na ama Yehowa wo Nyankopɔn ahyira biribiara a wobɛyɛ wɔ asaase a worekɔtena so no so.+21 “Sɛ wohyɛ Yehowa wo Nyankopɔn bɔ a,+ ntwentwɛn wo nan ase sɛ wubedi so,+ anyɛ saa a Yehowa wo Nyankopɔn bebisa wo ɔkwan biara so, na ɛbɛdan bɔne ama wo.+22 Sɛ wonhyɛɛ bɔ de a, wonyɛɛ bɔne.+23 Asɛm biara a ebefi w’anom aba no, hwɛ di so,+ na biribiara a wobɛhyɛ bɔ sɛ wode bɛbɔ ayamye afɔre ama Yehowa wo Nyankopɔn no, yɛ nea wode w’ano aka no pɛpɛɛpɛ.+24 “Sɛ wokɔ wo yɔnko bobefuw* mu a, di aba dodow a ɛbɛmee wo,* nanso mfa bi ngu w’ade mu nkɔ.+25 “Sɛ wokɔ wo yɔnko afuw mu a, fa wo nsa pempan hwiit* a anyin no bi, nanso hwɛ na woantwe kantankrankyi* anto wo yɔnko afuw so.+


text:
Ma w’ani nnye wɔ wo mmabunbere mu, nanso hwɛ yiye (9, 10)
11 Tow wo paanoo gu nsu mu,+ na nna pii akyi no, wo nsa bɛsan aka.+2 Fa bi ma nnipa baason anaa baawɔtwe mpo,+ efisɛ wunnim asɛmmɔne* a ɛbɛba asaase so.3 Sɛ nsu hyɛ omununkum ma a, osu na ɛbɛtɔ agu asaase so. Na sɛ dua bu tɔ anaafo anaa atifi a, baabi a dua no bɛtɔ no, ɛhɔ ara na ɛbɛda.4 Nea ɔhwɛ mframa no, ɔrengu aba; na nea ɔhwɛ omununkum no, ɔrentwa nnɔbae.+5 Wunnim sɛnea honhom yɛ adwuma wɔ abofra a wɔnyem no no+ nnompe mu, na saa ara na wunnim nokware Nyankopɔn a ɔyɛ ade nyinaa no nnwuma.+6 Gu w’aba anɔpa, na nyi wo nsa mfi ho kosi anwummere,+ efisɛ wunnim nea ɛbɛyɛ yiye; ebia eyi na ɛbɛyɛ yiye, anaa eyi, anaa n’abien no nyinaa mpo bɛyɛ yiye.7 Hann yɛ dɛ, na eye sɛ aniwa behu owia.8 Na sɛ onipa di mfe pii a, ma n’ani nnye ne nyinaa mu.+ Nanso ɛsɛ sɛ ɔkae sɛ esum nna betumi ayɛ pii; nea ɛbɛba nyinaa yɛ ahuhude.+9 Aberante, ma w’ani nnye wɔ wo mmeranteberem, na ma wo koma ani nnye wɔ wo mmabunberem. Akwan a wo koma de wo bɛfa so biara, di akyi na kɔ baabi a w’ani bɛkyerɛ wo. Nanso hu sɛ eyinom nyinaa ho na nokware Nyankopɔn no bebu wo atɛn.*+10 Enti yi nneɛma a ɛhaw adwene fi wo komam, na yi nneɛma a ebetumi apira wo fi wo nipadua* mu, efisɛ mmerantebere ne mmabunbere yɛ ahuhude.+


text:
Onyankopɔn Ne Abram Apam
1Yeinom akyiri no, Awurade kasa kyerɛɛ Abram wɔ anisoadehunu mu sɛ,
“Abram, nsuro.
Meyɛ wo kyɛm.
Meyɛ wo kyɛfa a ɛsom bo.”
2Abram nso buaa sɛ, “Ao, Awurade Onyankopɔn, ɛdeɛn na wode bɛma me wɔ ɛberɛ a menni ɔba. Onipa a ɔbɛdi mʼadeɛ no yɛ Damaskoni Elieser?” 3Na Abram toaa so sɛ, “Wommaa me mma enti, akoa a wɔwoo no wɔ me fie no na ɔbɛdi mʼadeɛ.”
4Ɛnna Awurade ka kyerɛɛ Abram sɛ, “Saa ɔbarima yi renni wʼadeɛ da, agye wʼankasa wo yafumma.” 5Onyankopɔn de Abram kɔɔ afikyire, na ɔka kyerɛɛ no sɛ, “Pagya wʼani hwɛ soro na hwɛ sɛ wobɛtumi akan ɔsoro nsoromma anaa.” Afei, Onyankopɔn ka kyerɛɛ Abram sɛ, “Saa ara na wʼasefoɔ bɛdɔɔso.”
6Abram gyee asɛm a Awurade kaeɛ no diiɛ. Ne saa enti, Awurade buu no onipa tenenee.
7Awurade Onyankopɔn kyerɛɛ Abram bio sɛ, “Mene Awurade a mede wo firi Ur a ɛwɔ Kaldeafoɔ asase so baeɛ sɛ mede saa asase yi rema wo sɛ wʼagyapadeɛ.”
8Nanso, Abram kaa sɛ, “Ao, Ɔsorosoro Awurade, ɛbɛyɛ sɛn na mɛhunu sɛ, asase no bɛyɛ me dea?”
9Awurade ka kyerɛɛ Abram sɛ, “Fa nantwie ba a wadi mfeɛ mmiɛnsa, abirekyibereɛ a wadi mfeɛ mmiɛnsa, odwennini a wadi mfeɛ mmiɛnsa, anyankuku ne aborɔnoma ba brɛ me.”
10Abram de yeinom nyinaa brɛɛ Onyankopɔn, paapae wɔn mu mmienu, na ɔde afaafa no kyerɛkyerɛɛ animu, de guguu hɔ. Na nnomaa no deɛ, wampaapae wɔn mu. 11Na apete bɛsisii mmoa no afunu so no, Abram pamoo wɔn.
12Ɛberɛ a owia rekɔtɔ no, Abram daa hatee, na esum kabii a ɛyɛ hu tɔɔ ne so. 13Afei, Awurade ka kyerɛɛ Abram sɛ, “Gye di sɛ wʼasefoɔ bɛyɛ ahɔhoɔ wɔ asase a ɛnyɛ wɔn dea so. Wɔbɛyɛ nkoa wɔ ɔman no mu, asom, na wɔayɛ wɔn ayayadeɛ mfeɛ ahanan. 14Nanso, mɛtwe saa ɔman a wʼasefoɔ bɛsom wɔn no aso, na ɛno akyiri no, wɔbɛfiri ɔman a wɔsom mu no mu aba sɛ adefoɔ. 15Wo deɛ, wobɛwu asomdwoeɛ mu. Wobɛnyini akyɛre yie ansa na woawu. 16Nanso, awoɔ ntoatoasoɔ a ɛtɔ so ɛnan no mu, wʼasefoɔ bɛsane aba saa ɔman yi mu bio. Ɛfiri sɛ, saa ɛberɛ yi, Amorifoɔ a wɔte saa asase yi so ɛnnɛ yi bɔne a wɔyɛ no nnya nnuruu deɛ wɔtwe wɔn aso ma ɛyɛ yie.”
17Na ɛbaa sɛ owia kɔtɔeɛ, na esum duruiɛ no, Abram hunuu egyakukuo bi sɛ ɛrefiri wisie ne ogyatɛn a ɛrederɛ bɛfaa mmoa a wɔakum wɔn no afunu afaafa no ntam. 18Saa ɛda no ara, Awurade ne Abram yɛɛ apam, kaa sɛ, “Mede saa asase a ɛfiri Misraim asubɔnten no ho, de kɔsi asubɔnten kɛseɛ Eufrate ho bɛma wo ne wʼasefoɔ. 19Saa ara nso na mede Kenifoɔ, Kenesifoɔ, Kadmonifoɔ, 20Hetifoɔ, Perisifoɔ, Refaimfoɔ, 21Amorifoɔ, Kanaanfoɔ, Girgasifoɔ ne Yebusifoɔ nsase nyinaa bɛma wo ne wʼasefoɔ no.”
Onyankopɔn Ne Abram Apam
1Eyinom akyi no, Awurade kasa kyerɛɛ Abram wɔ anisoadehu mu se,
“Abram, nsuro.
Meyɛ wo nkatabo.
Meyɛ wo kyɛfa a ɛsom bo.”
2Abram nso buae se, “Awurade Nyankopɔn, dɛn na wode bɛma me wɔ bere a minni ɔba. Onipa a obedi mʼade no yɛ Damaskoni Elieser?” 3Na Abram toaa so se, “Wommaa me mma nti, akoa a wɔwoo no wɔ me fi no na obedi mʼade.”
4Na Awurade ka kyerɛɛ Abram se, “Saa ɔbarima yi renni wʼade da, gye wʼankasa wo yafunumma.” 5Onyankopɔn de Abram kɔɔ afikyiri, na ɔka kyerɛɛ no se, “Ma wʼani so hwɛ soro na hwɛ sɛ wubetumi akan soro nsoromma ana.” Afei, Onyankopɔn ka kyerɛɛ Abram se, “Saa ara na wʼasefo bɛdɔɔso nen.”
6Abram gyee asɛm a Awurade kae no dii. Ne saa nti, Awurade buu no onipa trenee.
7Awurade Nyankopɔn ka kyerɛɛ Abram bio se, “Mene Awurade a mede wo fi Ur a ɛwɔ Kaldeafo asase so bae sɛ mede saa asase yi rema wo sɛ wʼagyapade.”
8Nanso Abram kae se, “Ɔsorosoro Awurade, ɛbɛyɛ dɛn na mehu sɛ asase no bɛyɛ me dea?”
9Awurade ka kyerɛɛ Abram se, “Fa nantwi ba a wadi mfe abiɛsa, abirekyibere a wadi mfe abiɛsa, Odwennini a wadi mfe abiɛsa, agyenkuku ne aborɔnoma ba brɛ me.”
10Abram de eyinom nyinaa brɛɛ Onyankopɔn, paapae wɔn mu abien abien, na ɔde afaafa no kyerɛkyerɛɛ anim, de guguu hɔ. Na nnomaa no de, wampaapae wɔn mu. 11Na apete besisii mmoa no afunu so no, Abram pam wɔn.
12Bere a owia rekɔtɔ no, Abram daa hatee, na sum kabii a ɛyɛ hu tɔɔ ne so. 13Afei, Awurade ka kyerɛɛ Abram se, “Gye di sɛ wʼasefo bɛyɛ ahɔho wɔ asase a ɛnyɛ wɔn dea so. Wɔbɛyɛ nkoa wɔ ɔman no mu, asom, na wɔayɛ wɔn ayayade mfe ahannan. 14Nanso mɛtwe saa ɔman a wʼasefo bɛsom wɔn no aso, na ɛno akyi no, wobefi ɔman a wɔsom mu no mu aba sɛ adefo. 15Wo de, wubewu asomdwoe mu. Wubenyin akyɛ yiye ansa na woawu. 16Nanso awo ntoatoaso a ɛto so anan no mu, wʼasefo bɛsan aba saa ɔman yi mu bio. Efisɛ saa bere yi, Amorifo a wɔte saa asase yi so nnɛ yi bɔne a wɔyɛ no nnya nnuu nea wɔtwe wɔn aso ma ɛyɛ yiye ɛ.”
17Na ɛbaa sɛ owia kɔtɔe, na sum durui no, Abram huu ogyaframa bi sɛ ɛrefi wusiw ne ogyatɛn a ɛredɛw bɛfaa mmoa a wɔakum wɔn no afunu afaafa no ntam. 18Saa da no ara, Awurade ne Abram yɛɛ apam, kae se, “Mede saa asase a efi Misraim asubɔnten no ho, de kosi asubɔnten kɛse Eufrate ho bɛma wo ne wʼasefo. 19Saa ara nso na mede Kenifo, Kenesifo, Kadmonifo, 20Hetifo, Perisifo, Refaimfo, 21Amorifo, Kanaanfo, Girgasifo ne Yebusifo nsase nyinaa bɛma wo ne wʼasefo no.”


text:
ƐZUKOALƐDEƐ 82
Gyisɛse Hilele Ye Ɛdoavolɛma Kɛzi Bɛyɛ Asɔne La
Ɛnee Falasiima yɛ debie biala maa menli nye die bɛ nwo. Saa bɛyɛ debie kpalɛ a bɛkulo kɛ menli nwu ye. Bɛgyinla gua zo bɛyɛ asɔne amaa menli anwu bɛ. Ɛnee Falasiima kye asɔneyɛlɛ ndendenle gua bɛ ti anu na bɛka ye wɔ nyianu azua nu nee gua zo amaa menli ade. Yemɔti ɔzinle menli ne anwo kɛ Gyisɛse hanle kɛ: ‘Bɛmmayɛ asɔne kɛ Falasiima ne la. Bɛdwenle kɛ saa bɛka edwɛkɛ dɔɔnwo a yɛɛ Nyamenle anye balie nwo a, noko ɔnle zɔ. Asɔneyɛlɛ le ɛdawɔ nee Gyihova avinli edwɛkɛ. Mmaka edwɛkɛ ko ne ala fane dɔɔnwo. Gyihova kpondɛ kɛ ɛka mɔɔ wɔ wɔ ahonle nu la ɛkile ye.
‘Bɛyɛ asɔne a, bɛyɛ ye zɛhae: “Yɛ Ze mɔɔ wɔ anwuma, wɔ duma nwo ɛde. Wɔ Belemgbunlililɛ ɛrɛla. Wɔ ɛhulolɛdeɛ ɛyɛ ɛkɛ wɔ azɛlɛ ye azo kɛ anwuma la.”’ Eza Gyisɛse hanle hilele bɛ kɛ bɛyɛ aleɛ, ɛtanefakyɛ nee ninyɛne gyɛne nwo asɔne.
Gyisɛse hanle kɛ: ‘Bɛmmagyakyi asɔneyɛlɛ. Bɛhɔ zo bɛzɛlɛ Gyihova, bɛ Ze ne kɛ ɔmaa bɛ ninyɛne mgbalɛ. Awovolɛ biala kpondɛ kɛ ɔfa ninyɛne mgbalɛ ɔmaa ɔ ra. Saa ɛ ra sɛlɛ wɔ paano a, asoo ɛbamaa ye bolɛ? Saa ɔsɛlɛ fɛlɛ a, asoo ɛbamaa ye ɛwɔlɛ?’
Akee Gyisɛse hilehilele nu kɛ: ‘Saa bɛdabɛ bɔbɔ bɛze kɛzi bɛfa ninyɛne mgbalɛ bɛmaa bɛ mra a, ɛnee fane nyɛ a Gyihova, bɛ Ze ne ɛnrɛva sunsum nwuanzanwuanza ne ɛnrɛmaa bɛ ɛ? Mɔɔ hyia la a le kɛ bɛbabiza ye.’ Ɛtie Gyisɛse folɛdulɛ ne ɔ? Duzu ninyɛne a ɛyɛ nwolɛ asɔne a?
“Bɛhɔ zo bɛbiza, na bɛ sa baha ye; bɛhɔ zo bɛkpondɛ, na bɛbanwu ye; bɛhɔ zo bɛbɔ nu, na bɛbabuke bɛ.”—Mateyu 7:7


text:
JAMIATUL MUBASHIREEN, GHANA
Friday Sermon: Humility: A pre-requisite for patience and prayers - 7th June 2013 - Fante Translation.
ME HYƐ ASE WƆ NYANKOPƆN NE DZIN MU, ƆDOMFO, MBƆBƆRHUFO NO.
Fida Nyamesɛmka: Ebͻwbira 7, 2013.
(Friday sermon – 7th June, 2013 – Fante Translation)
BOTOOYƐ: DZA ODZI ADƆNTSEN MA ABOTAR NA ASƆRYƐ
“Na hom mfa abotar na Asͻryɛ nhwehwɛ mboa; na ampaara dɛ dɛm adze yi yɛ dzen gyedɛ hͻn a wͻwͻ sunsum mu ahobrase. Nkorͻfo no a wonyim no pefee dɛ wobehyia hͻn Ewuradze no, na hͻn adwen da do dɛ Ne nkyɛn na wͻbɛsan akͻ no” (2:46-47).
Mbrɛ ͻbɛyɛ ma enya Adom nkitahidzi no ehiadze a dɛm Kuran mu nyiyimu yi na piinara so a ͻwͻ Kuran Krͻnkrͻn mu twe hɛn adwen gyina botooyɛ na ahobrase do. Mbransɛm nyinara ne farbaa a ͻbɛma yeenya Nyankopͻn enyigye nye botooyɛ na ahobrase. Anaaso yebotum aka dɛ sɛ eka Nyankopͻn Ne mbransɛm do a, ͻdze wo bͻkͻ botooyɛ na ahobrase ho; na dɛm ahyɛnsew yi ampaara wͻdze ahɛn gyedzinyi nokwarfo mu wͻ ber a odzi Nyankopͻn Ne mbransɛm do. Ɔreda no edzi dɛ “…..na ͻma botooyɛ dͻr wͻ hͻn mu” (17:110). Anohoba Mɛsia (ANN) no kaa dɛ, Nyankopͻn N’asɛm no ma ahobrase na botooyɛ a ͻwͻ hͻn mu no dͻr.
Sɛ gyedzinyi da no edzi dɛ ͻgye Nyankopͻn dzi na ͻkenkan Nyankopͻn N’asɛm no, na ͻka dɛ ͻdze kͻ nyɛe do a, onnkotum enya iyinom gyedɛ ͻyɛ ahobrase na botooyɛ anaadɛ ͻnam no botooyɛ na ahobrase ntsi, som a ͻsom Nyankopͻn na ne ndzeyɛɛ tu kafo. Nyankopͻn N’akͻmhyɛfo aba wiadze abɛda dɛm botae yi edzi na wͻdze hͻn nhyira fasusu yi kyerɛɛe. Nyankopͻn N’akͻmhyɛfo no nyia ne fasusu dzi mu mapa nye Nkͻmhyɛnyi Krͻnkrͻn Muhammad (NNN)ne fasusu a ͻyɛ nhyira no.
Anohoba Mɛsia (ANN) no sanee kaa dɛ: Allah Ɔsorsornyi No yɛ Mbͻbͻrhufo na Adͻyɛdze Kyekyɛfo. Ɔkͻ ͻdasanyi mboa wͻ kwan biara mu na Ohu no mbͻbͻr. Ɔnam N’ehumbͻbͻr ntsi na Ɔdze N’asomafo na N’asomfo baa ma woebeyi nkorͻfo efi hͻn bͻn asetsena mu. Mbom ahantan yɛ nsɛnadze a ͻyɛ hu. Ɔdze sunsum-wu ba onyia no a ͻhɛn no mu no. Minyim ampaara dɛ dɛm nsanadze yi yɛ dzen sen ewudzi. Nyia ͻyɛ ahantan no yɛ Abͻsam no nua abanyin osiandɛ ahantan na ͻmaa Abͻnsam n’enyim guu ase. Dɛm ntsi, ͻyɛ nhyɛ ma gyedzinyi dɛ ͻnnkɛyɛ ahantan. Sɛ yɛdan no so a, ͻkyerɛ dɛ ͻwͻ dɛ onya botooyɛ, ahobrase na obu. Nyankopͻn N’asomafo nnka woyinom ho, na wͻwͻ botooyɛ na ahobrase mbordo mbordo. Dɛm su yi tsenaa Nkͻmhyɛnyi Krͻnkrͻn (NNN) no mu seen obiara.
N’asomafo no mu kor, wobisaa no mbrɛ Nkͻmhyɛnyi (NNN) si nye no tsena. Obuaa dɛ, nokwar nye dɛ, Nkͻnhyɛnyi som somafo kyɛn dɛ somafo no som Nkͻnhyɛnyi no. O! Allah, hyira Muhammad na no nkorͻfo na dom no nhyira pii na bambͻ. Iyi yɛ mfatoho a ͻfa no brapa na botooyɛ ho. Ɔyɛ nokwar dɛ nkorͻfo bi wͻ obi ne nsɛfo mu a hͻn wͻsom no na wͻwͻ hͻ aber biara. Dɛm ntsi sɛ obi pɛ dɛ ohu obi no botooyɛ, n’ahobrase, ne pɛnkyɛr, ͻbodamu a, dɛm nkorͻfo no na wobisabisa hͻn (Wͻkyerɛɛ ase fii Malfuzat Vol.8 Pg.101).
Iyi nye fasusu a w’ehyira do a ͻwͻ dɛ Muslim Ummah oye dɛ wͻfa do. Sɛ Kuran Krͻnkrͻn hyɛ hɛn dɛ yɛndzi Nyankopͻn Ne mbransɛm do; mfatoho a odzi mu mapa no wͻakyerɛ no Nkͻmhyɛnyi Krͻnkrͻn (NNN) mu. Sɛ yɛhwɛ no som a ͻyɛ nwanwansa yi a, Nyankopͻn aka dɛ, ͻmfa nto gua dɛ ͻnam Nyankopͻn ntsi na ͻrosom na ͻnnyɛ ne pɛ dɛ ͻbͻhwehwɛ biribi ama noara noho wͻ Nyankopͻn a ͻrosom No noho. Sɛ yɛhwɛ mpɛnpɛndo a ͻka dɛ “Ka dɛ M’asͻryɛ na m’afͻrbͻ na me bra na mowu nyinara yɛ Nyankopͻn dze, Wiadze nyinara Wura” (6:163), ͻkrͻn ara ma obiara nnkotum edu ho gyedɛ Nkͻmhyɛnyi Krͻnkrͻn (NNN) nko. Nyankopͻn ka fa abotar ho dɛ: “Na wͻammfa dɛm adze no amma obiara gyedɛ nkorͻfo a wogyina pintsinn na wͻmmfa mma obiara gyedɛ hͻn a wͻwͻ kyɛfa kɛse wͻ mudzi mu” (41:36). Sɛ yɛkenkan Nkͻmhyɛnyi Krͻnkrͻn (NNN) ne bra ho nsɛm a, yehu dɛm mfatoho nwanwansa a ͻfa no fie nsɛmansɛma na akasakasa, apaamu nsɛmansɛma na akasakasa a ͻda no edzi dɛ ͻyɛ soronko.
Ɔdaa n’abotar soronko a ͻyɛ fasusu wͻ Taif na ͻgyee kurowpͻn no sii hͻ a wͻannsɛe no, mbom nna Nyankopͻn dze ne pɛ ahyɛ ne nsa dɛ ͻbɛyɛ kurowpͻn no biribiara a ͻpɛ. Hwɛ, yɛdze pira a wopiraa no to nkyɛn na Taif basabasayɛfo dza wͻyɛɛ a, ͻkaa dɛ dabida. Ayɛkayɛkadze a wͻdze yɛɛ hͻn mpo, ber a n’akadofo no kaa kyerɛɛ no dɛ ͻnyɛ asͻr ntsia nkorͻfo bi no, ͻyɛɛ asͻr dɛ wͻbɛma hͻn kwankyerɛ na otuu n’akadofo no fo dɛ wonsie abotar na ntsea papa no nnda asͻryɛ a ͻreyɛ etsia hͻn do, mbom dɛ yɛbɛyɛ akwankyerɛ asͻr ama hͻn na yɛakyerɛ abotar a wͻto no abaw a onnhyia akyerɛ hͻn. Nkͻmhyɛnyi Krͻnkrͻn (NNN) no botooyɛ a ͻyɛ fasusu no ͻkyerɛɛ no wͻ gyinabew biara mu. Ɔnam dɛm ntsi Anohoba Mɛsia (ANN) no kaa dɛ: Wͻdze asɛnkyerɛdze a odzi mu mapa a ͻbɛma yɛatwe abɛn Nyankopͻn Otumfo No ho. Na Nyankopͻn ahyɛ hɛn dɛ yɛbosua yɛ. Na Nyankopͻn ama hͻn akwan horow na Ɔaka dɛ sɛ yɛka do a yɛbenya Noho mbɛnee.
Sɛ yedzi dɛm nhyehyɛɛ mapa yi ekyir a, Nyankopͻn akyerɛ dɛ sɛ yɛfa botooyɛ na ahobrase a yɛbenya Ne nkyɛn mbɛnee. Yɛbenya iyi efi nyimpa no a mber bi ͻmaa obi a ͻhyɛ n’ase tsee ase dɛ onnyi dɛ ͻtseetsee osiandɛ ͻyɛ nyimpa dɛ noara a ͻnuum ne maame n’enumfu na ne maame dzii edziban na ͻtsenaa ase dɛ ͻka nkorͻfo ho.
Nyiyimu a yɛkenkan ahyɛse kyerɛ dɛ yɛbɛfa botooyɛ na akwan a yebodua do atwe abɛn Nyankopͻn. Wͻaka ato hͻ dɛ, yɛatwe abɛn Nyankopͻn sɛ yenya botooyɛ a ͻkrͻn a. Yɛdze iyi si nkyɛn a, yennkotum edzi Nyankopͻn Ne mbransɛm no do, sɛ yɛanhwehwɛ Nyankopͻn N’adom emmfi botooyɛ mu a. Dɛm ntsi ͻwͻ dɛ yɛdze botooyɛ na ahobrase hwehwɛ Nyankopͻn No mboa wͻ N’adom ho. Nyankopͻn Ne nkyerɛkyerɛ wͻ Kuran Krͻnkrͻn mu wͻnam mbransɛm no do dze ama agyedzifo, dɛmara so na wͻnam nkorͻfo a wodzii hɛn enyim kan no hͻn ho nsɛm do dze ama agyedzifo. Biribiara a ͻwͻ Kuran mu no yɛ afotusɛm ma agyedzifo. Dɛm ntsi, wͻayɛ no nhyɛ dɛ yɛbɛfa botooyɛ na yɛabͻ mbͻdzen dɛ yɛbenya Nyankopͻn N’adom. Gyedɛ yenya sunsum a ͻma hɛn ntseasee dɛ “Na hom nhwehwɛ mboa” ansaana yeetum yeehu ahotsewee akwan no. Na sunsum a ͻka dɛ “Na hom nhwehwɛ mboa” no wͻdze botooyɛ na ahobrase kenyan no, na ͻwͻ dɛ yehu dɛ obi noara no tumyɛ nnkotum ayɛ no obi a ͻfata nhyira gyedɛ ͻyɛ Nyankopͻn N’adom ara kwa; na ͻyɛ Nyankopͻn N’adom nkotsee na obotum ahyɛ ͻbra a yɛrobͻ wͻ wiadze yi mu na ndaamba mã.
Ɔwͻ dɛ yɛsͻr ma Nyankopͻn wͻ botooyɛ mapa mu: O Nyankopͻn, Wo ehumbͻbͻr na adom mu no, bɛyɛ hɛn mboaa na kyerɛkyerɛ hɛn akwan a ͻbͻsͻ W’enyi na kyerɛkyerɛ hɛn akwan a wodua do som na abotar a ͻsͻ W’enyi. Wͻada no edzi dɛ sɛ erohwehwɛ Nyankopͻn No mboa wͻ dɛm nhyira yi ho a, ͻno kyerɛ botooyɛ na ma w’abotar ne gyinabew nkͻ sor. Mbuukuu a wͻkyerɛkyerɛ nsɛm ase (Lexicons) kyerɛ kasafua “Sabr” (kasafua yi yɛ Arabic kasa mu ‘abotar’) ase dɛ etsim wͻ abotar mu wͻ ber a nnkɛkasa ho, ebɛma Nyankopͻn Ne pɛ ayɛ hͻ, na ahyɛ dzen wͻ enyigye mu. Dɛ ebɛma wo nokwardzi na w’ahobrase mu gyedzi wͻ Nyankopͻn mu egyina pintsinn wͻ kwan biara, wo nkakua wͻ Nyankopͻn ho ayɛ dzen na epa twer No na igyina pintsinn wͻ ne nkyerɛkyerɛ mu. Nyankopͻn ka dɛ iyi yɛ abotar gyinabew a sɛ obi dze noho to do a onya Nyankopͻn Ne nhyira. Nyankopͻn mma No nkowaa anokwarfo mmbrɛ kwa.
Sɛ obi sie abotar a ͻma onya Nyankopͻn Ne nhyira. Nyankopͻn mma No nkoa ennyɛ gyan. Sɛ obi dze no werɛ hyɛ Nyankopͻn No mu a, Otua no kwaw. Nnyɛ abotar nye dɛ bɛtsena ase koom. Ɔwͻ dɛ nyimpa no yɛ asͻr a wͻhyehyɛ no dɛ mbrɛ ͻfata, mpaabͻ na botu woho ama Nyankopͻn wͻ ahobrase mu na ebisa N’adom. Obi a ͻbͻtwe no ho efi ne pɛ ho no na obotum ayɛ asͻr dɛ mbrɛ ͻfata. Obi a ͻrenndaadaa ͻnoara no ho. Obi a n’asͻryɛ nnkwetsir iyinom no, nnyɛ asͻr yie. Nyankopͻn nnhia dɛm nyimpa no. Ampaara dɛ, Nyankopͻn pɛ obi a ogyina pintsinn wͻ ahobrase mu wͻ Nyankopͻn N’afa mu. Hɛn ber do yi, Nyankopͻn kaa kyerɛɛ Anohoba Mɛsia (ANN) no dɛ M’enyi agye wo ahobrase akwan ho.
Dɛm ahobrase akwan yi na obuei akwan ahorow pii ma Anohoba Mɛsia (ANN) no. Sɛ obi pɛ dɛ onya dɛm adom yi na onya abotar no mu mfaso a, na wͻgye ne mpaabͻ to mu a, na ͻwͻ dɛ ͻdze noho ma Nyankopͻn na ogyina pintsinn. Iyi na ͻbɛgye no efi Abͻnsam nsa mu. Iyi na ͻbɛma ne gyedzi nto mu na ͻbɛn Nyankopͻn. Onnyi dɛ obi dwen dɛ ͻyɛ mberew dɛ obi benya ahobrase. Honam akͻndͻ wͻ hͻ, wiadze yi mu apɛdze nye ndzɛmba ahorow pii so wͻ hͻ a ͻmma obi nntum nnya ahobrase. Dɛm ntsi Kuran kyɛfa bi ka dɛ “Na ͻyɛ asɛm a ͻyɛ dzen”. Ahobrase yɛ adze son, na ndzɛmba pii siw nyimpa kwan ma wͻnnya gyinabew a ͻtse dɛm. Ɔwͻ dɛ ber biara yɛdwen dɛ Nyankopͻn pɛ dɛ Ne mba kyerɛ abotar na wͻsom No dɛ wonnyi obiara bio ka No ho som no. Na Ɔnoara so aka dɛ, iyi nnyɛ adze a ͻda famu na obiara nnkotum eenya gyedɛ ͻnam N’adom do.
Dɛm ntsi hom ndan hom ho nkͻ Ne nkyɛn wͻ ahobrase mu na hom benya wͻ ahobrase nye gyedzi mu, “na Ne nkyɛn na hom bɛsan akͻ”. Nkͻmhyɛnyi Krͻnkrͻn (NNN) no fasusu pa no, mma hom mmfa no dɛ hom benya ho mfaso kɛkɛ, na hom mfa no dɛ hom dͻ no papaapa. Hom nnya ͻdͻ a ͻyɛ dzen wͻ akoma mu na hom ndzi n’ekyir. Iyi na ͻma gyedzinyi gyinabew a ͻkrͻn na Nyankopͻn aka dɛ nyia odzi iyi ekyir no, onya Nyankopͻn No dͻ na Allah so bͻdͻ no na wͻaka dɛ “na Ne nkyɛn na wͻbɛsan akͻ”. Sɛ yɛbͻ mpaa ma Nyankopͻn dɛ Ɔno na ͻwͻ tum nyinara na dɛ yɛnnsɛ hwee a, na yɛpɛ dɛ Ɔgye hɛn mpaabͻ to mu, na Ɔma hɛn ahobrase. Na ͻwͻ dɛ hɛn so yegyina pintsinn wͻ asͻryɛ na abotar do.
Na sɛ hɛn mbͻdzenbͻ, hɛn asͻryɛ nye hɛn ahobrase mu wͻ sintͻ bi a, Ɔdze bɛkyɛ hɛn, ama hɛn tsir mu ayɛ hɛn dɛw na mbom yɛngyina pintsinn wͻ aohbrase nye asͻryɛ mu. Yɛbͻ mpaa serɛ dɛ yɛbɛka nkorͻfo a wͻyɛ ahobrasefo no a Nkͻmhyɛnyi aka afa hͻn ho dɛ ͻnam hom ahobrase ntsi, Nyankopͻn akrͻn hom kͻ sor nsamdo esoun no do. Yɛbͻ mpaa dɛ Nyankopͻn mboa hɛn ma yɛmbͻ hɛn bra wͻ kwan a Nkͻmhyɛnyi Krͻnkrͻn (NNN) no na n’akadofo pɛ dɛ yɛbͻ ͻnye dza Anohoba Mɛsia (ANN) no pɛ dɛ yɛyɛ. Anohoba Mɛsia (ANN) no ka dɛ, sɛ obi yɛ bͻn nketsenketse mpo a, nkakrankakra ͻdze no kͻ bͻn akɛse mu, ara a ma ͻba no dɛ onntum nntwe noho mfi bͻn ho. Osiandɛ ndzɛmba pii dze hͻn ho gye mu. Nyimpa yɛ ahobrase naaso binom yɛ ntsɛn, ahomado na ͻyɛ tsirmudɛw. Gyedɛ obi yi dɛm ndzɛmba yi nyinara fi n’akwan mu na ͻbrɛ noho ase ma Nyankopͻn ansaana woeyi iyinom nyinara akwa.
Kabir ka no nokwar mu dɛ “ͻwͻ dɛ yɛbrɛ hɛn ho ase na yedzi kan kyia obiara, sɛ yɛma hɛn ho do a, yɛbɛyɛ dɛn ehu Nyankopͻn? Ɔkyerɛ dɛ yɛda Nyankopͻn ase dɛ wͻwoo hɛn wͻ ahobrase ebusua mu. Sɛ wͻwoo hɛn wͻ sika ebusua mu a, nkyɛ yɛbɛyɛ dɛn ehu Nyankopͻn? sɛ nkorͻfo bi yɛ ntuw wͻ hͻn edzikanfo ho a, Kabir dze, ͻyɛ ndaasefo wͻ n’ahobrase ebusua ho. Nyimpa wͻ dɛ, ber biara osusu dɛ ͻnnsɛ hwee na ͻyɛ ahobrase. Sɛ obiara yɛ ahobrase na ͻammfa n’ebusua enntuuw no ho a, na ͻdwen n’abrabͻ mu a, obohu dɛ ͻwͻ dɛ ͻyɛ ahobrase na ͻnnsɛ hwee na ͻmmfata nsorma mpo. Nyimpa nnkotum ahɛn Nyankopͻn N’ahenman no mu gyedɛ onya enyidze ma mbaa nye mbanyin mpanyimfo tse dɛ ma onya ma abrenpͻn na ͻbͻ noho ban fi ahantan akwan nyinara ho.
Ɔnam nsesa kakraabi do, subanpa botum adan abɛyɛ subanbͻn. Nyankopͻn ebuei kwan bi ama N’abͻdze, na dɛm kwan yi nye mpaabͻ. Sɛ obi dze su na adze serɛ dze hɛn dɛm abobow yi mu a, ͻno Nyankopͻn ma no ahotsewee na Ɔdom no kɛseyɛ, na ͻtwe noho kͻ ekyirkyiirkyir fi nsɛmhun na ndzeyɛɛhun ho. Ebɛnadze ntsi na sɛ obi gye Nyankopͻn dzi a, ͻnntwe noho mmfi bͻn ho? Nokwar a ͻwͻ mu nye dɛ, nyimpa wͻ su bi a ͻmma ͻnngye Nyankopͻn nndzi yie ma onnsi pi. Sɛ onyim dɛ Nyankopͻn bi wͻ hͻ a Ɔwͻ tum dɛ Ɔsɛe no wͻ sima kor bi mu a, ͻbɛyɛ dɛn na wͻayɛ bͻn?
Hadith ka dɛ, obiara nnwia adze wͻ aber a ͻyɛ gyedzinyi. Obi botum atwe noho efi bͻn ho wͻ ber a obenya ntseasee dɛ Otumfo Nyankopͻn N’asotwe san famu dɛ asraman na ͻhyew biribiara dɛ ogya. Sɛ Nyankopͻn Ne Kɛseyɛ tse obi n’akoma mu a, nna ͻma ͻtwe noho fi bͻn ho. Nkwagye wͻ dɛm sunsum mu nyimdzii yi mu. Ɔdͻ gyina sunsum mu nyimdzii do na otu kafo. Ndzɛmba ebien na ͻma ͻdͻ mu yɛ dzen, ͻno nye ahoͻfɛw na adom. Obi a onnyim Nyankopͻn N’ahoͻfɛw na N’adom no ͻbɛyɛ dɛn adͻ Nyankopͻn? Na Allah Ɔsorsornyi no aka dɛ “Na wͻrennhɛn ture no mu kɛpem dɛ efupͻnkͻ ne tsir bɛhɛn droba n’enyiwa mu” (7:41). Iyi kyerɛ dɛ hͻn a wͻnngye nndzi no nnkotum ahɛn sor ahenman no mu gyedɛ efupͻnkͻ ahɛn droba n’enyiwa mu.
Nyimdziifo akyerɛ iyi ase dɛ mbrɛ ͻtse yi ara. Naaso me ka dɛ nyia biara a ͻrohwehwɛ nokwar nkwagye no hyew n’akͻndͻ ara ma ͻmba no dɛ obotum ahɛn droba enyiwa mu wͻ sunsum mu. Osiandɛ honam akͻndͻ wͻ hͻ dza, ͻronntum mmfa Shariah mbra kwan do nkͻ ahenman mu. Na obokum no honam akͻndͻ nyinara na woenya Nyamesuro yie. Iyi nkotoo na ͻbɛma obi etum afa kwan yi do na iyi so ara na ͻbɛyɛ no nkwagye kwan wͻ no wu ekyir na ͻdze no akͻ ahenman mu.
Kɛtseankyɛ, susuampaara a yɛyɛ Jama’at yi, ankorankor Ahmadiyyanyi biara bodu botooyɛ na ahobrase mpɛnpɛndo a hɛn abotar besi pi na Nyankopͻn a yɛresom No no so si pi na Ɔgye to mu. Kɛtseankyɛ hɛn abotar na hɛn asͻryɛ asow aba wͻ hɛn Wuekyir na Wiadze yi mu a wiadzemba nyinara bedzi ho dase dɛ yɛyɛ Jama’at (Okuw) a Anohoba Mɛsia (ANN) no dze bͻbͻͻ adze, Jama’at a ͻdze botooyɛ bͻ no mu adze ma Nyankopͻn, otua no Nyamesom ho ntoboa na ͻdze botooyɛ dzi Ne nkyerɛkyerɛ do. Na Jama’at no ͻper hwehwɛ Nyankopͻn N’enyigye na odua mpaabͻ na asͻryɛ do dze nsakyer ba wiadze yi mu. Ɔnndan noho mma wiadze ber a ͻakɛhɛn ber a ͻyɛ dzen na ahohiahia mu, nokwar nye yi, ͻdan noho kͻ Nyankopͻn No a Ɔwͻ tum wͻ biribiara do na Otum ka ͻtanfo no hyɛ sɛ ͻwͻ akodze nyinara mpo a. Ber a wiadzemba bohu iyi no ͻbɛyɛ nhyɛ ama hͻn ma wͻaka dɛ woyinom na nokwar mu, wͻyɛ agyedzifo nokwarfo no a wotum hu Nyankopͻn wͻ hͻn mu no; hͻn a woenya hͻn Ewuradze noho dͻ no. Woyinom nye nkorͻfo no a wobotum akyerɛ wiadze akwan a wodua do hu Nyankopͻn.
Yɛserɛ Allah dɛ Ɔma yeenya dɛm gyinabew yi na dɛ mbrɛ Anohoba Mɛsia (ANN) kaa no, dɛ nkyɛ ankorankor biara bɛfa botooyɛ na hɛn dͻ mu adͻr ama Nyankopͻn ama nkwagye wͻ ndaankͻamba ayɛ hɛn dze!
Hom mma yɛnsͻr mma Ahmadiyyafo a wͻwͻ Pakistan osiandɛ wͻwͻ ahokyer mu. Yɛserɛ dɛ Nyankopͻn nto hͻn gyedzi mu na wͻnye Nyankopͻn ho nkitahodzi no nkͻ kan. Pakistanfo hͻn ankasa nyɛ asͻr dzendzeendzen mma hͻn gyedzi ho. Kɛtseankyɛ Nyankopͻn ama obiara enya Nyankopͻn ho mbɛnee!
Translated by: 1. Mr. Alhassan Kobina Atta-Wenchie
(Tutor in English Language, Jamiatul Mubashireen, Ghana)
2. Maulvi Alhassan Bashir Annan Sahib
(Tutor, Jamiatul Mubashireen, Ghana)
3. Mr. Rasheed Possible Essuman Sahib
(First Year Student, Jamiatul Mubashireen, Ghana)


text: Ayeyi dwom. Dwom a wɔde hyiraa ɔdan no so. Dawid dwom.30 O Yehowa, mɛkamfo wo, efisɛ woama me so;*Woamma m’atamfo anni me ho ahurusi.+2 O Yehowa me Nyankopɔn, misu frɛɛ wo, na wosaa me yare.+3 O Yehowa, woayi me* afi Ɔdamoa* mu;+Woama matena nkwa mu; woamma mankɔtɔ amoa* mu.+4 Yehowa anokwafo nyinaa, monto ayeyi nnwom* mma no,+Munyi ne din* kronkron no ayɛ,+5 Efisɛ n’abufuw nkyɛ wɔ onipa so,+Na n’adom de, ɛtena hɔ afebɔɔ.+Sɛ onipa su anwummere mpo a, anɔpa obedi ahurusi.+6 Bere a nneɛma rekɔ yiye no, mekae sɛ:“Merenhinhim ara da.”7 O Yehowa, bere a meda wo koma so* no, woma mitimii sɛ bepɔw.+Nanso bere a wode w’anim hintawee no, mebɔɔ hu.+8 O Yehowa, wo na daa na mefrɛ wo;+Yehowa na mekotow srɛɛ no daa sɛ ɔmmoa me.9 Sɛ mekɔ amoa* mu a, mfaso bɛn na ɛwɔ me wu* so?+Dɔte betumi ayi wo ayɛ?+ Ebetumi aka wo nokwaredi akyerɛ nkurɔfo anaa?+10 Yehowa, tie me ɛ, na dom me.+O Yehowa, boa me.+11 Woama m’awerɛhow adan asaw;Woayi me ho awerɛhow ntama,* na wode ahurusi afura me;12 Ɛno nti mɛto ayeyi nnwom ama wo, na merenyɛ komm.O Yehowa me Nyankopɔn, meyi wo ayɛ daa.


text:
Isus opominje vjerske poglavare
(Mk 12:38-39; Lk 11:39-52; 20:45-46)
1Tada Isus reče mnoštvu i svojim učenicima: 2“Pismoznanci i farizeji službeni su tumači Svetoga pisma.23:2 U grčkome: su zasjeli na Mojsijevu stolicu. 3Zato činite i slušajte sve što vam kažu, ali nemojte slijediti njihov primjer jer oni sami ne čine ono što druge poučavaju. 4Tlače vas teškim teretom vjerskih zahtjeva, a ni prstom ne žele maknuti da vam taj teret pomognu nositi.
5Sve što čine, čine zato da ih ljudi vide. Trude se da ono što na sebi nose u znak pobožnosti—kutijice sa stihovima iz Svetoga pisma na čelu ili oko ruke te rese na odjeći—bude što veće i što duže. 6Na gozbama vole sjediti na pročelju stola, a u sinagogama na počasnome mjestu. 7Godi im kad ih ljudi pozdravljaju na javnim mjestima i kad ih zovu ‘Učitelju’.23:7 U grčkome: Rabbi.
8Vi nikome nemojte dopustiti da vas zove učiteljem jer imate samo jednoga učitelja, a svi ste vi ravnopravna braća i sestre.23:8 U grčkome: svi ste vi braća. 9I ne zovite nikoga ovdje na zemlji Ocem jer imate samo jednoga Oca—onoga na nebesima. 10I ne dajte da vas tko naziva vođom jer imate samo jednoga vođu: Krista. 11Tko je najveći među vama, neka vam bude sluga! 12Tko sebe uzvisuje, bit će ponižen, a ponizni će biti uzvišeni.
13Teško vama, pismoznanci i farizeji! Licemjeri! Zatvarate pred ljudima vrata u nebesko kraljevstvo. Sami ne ulazite u njega, a ne dopuštate da uđu ni oni koji bi htjeli.23:13 U nekim je rukopisima dodan i 14. stih: Teško vama, pismoznanci i farizeji! Bestidno lišavate udovice njihovih dobara, a prikrivate se dugim molitvama u javnosti. Zato ćete vam kazna biti veća.
15Teško vama, pismoznanci i farizeji! Licemjeri! Obilazite morem i kopnom da biste pridobili jednog sljedbenika, a kad vam postane sljedbenikom, učinite od njega sina paklenoga dvostruko gorega nego što ste i sami!
16Teško vama! Slijepi vođe! Tvrdite: ‘Zakune li se tko Hramom, to ne vrijedi. Ali zakune li se hramskim zlatom, onda ga zakletva obvezuje.’ 17Slijepe budale! Pa što je veće—zlato ili Hram koji posvećuje zlato? 18I još kažete: ‘Zakune li se tko žrtvenikom, to ne vrijedi. Ali zakune li se darom koji je na njemu, zakletva ga obvezuje.’ 19Slijepci! Što je veće? Žrtveni dar ili žrtvenik koji ga posvećuje? 20Tko se zakune žrtvenikom, kune se njime i svime što je na njemu. 21A tko se zakune Hramom, kune se njime i Onime koji u njemu prebiva. 22Tko se zakune nebom, kune se Božjim prijestoljem i Bogom koji na njemu sjedi.
23Teško vama, pismoznanci i farizeji! Licemjeri! Jer revno namirujete čak i desetinu metvice, i kopra, i kima, a zanemarujete ono najvažnije u Zakonu: pravednost, milosrđe i vjernost. Treba davati desetinu, ali ne smijete zanemarivati važnije stvari.23:23 U grčkome: Ovo je trebalo činiti, a ono ne propuštati. 24Slijepi vođe! Procjeđujete vodu da ne biste s njom popili i komarca, a kadri ste, ne opazivši, progutati i cijelu devu!
25Teško vama, pismoznanci i farizeji! Licemjeri! Toliko se trudite očistiti svoju čašu i zdjelu izvana, a napunili ste ih svojim grabežom i pohlepom. 26Slijepi farizeju! Očisti najprije ono što je u čaši, pa će i izvana biti čista.
27Teško vama, pismoznanci i farizeji! Vi ste poput obijeljenih grobova. Izvana izgledaju lijepo, a iznutra su prepuni mrtvačkih kostiju i svakojake prljavštine! 28Tako i vi ljudima izvana izgledate pravednima, a iznutra ste prepuni licemjerja i bezakonja.
29Teško vama, pismoznanci i farizeji! Licemjeri! Vi prorocima gradite grobnice i pravednicima kitite spomenike 30pa kažete: ‘Da smo živjeli u doba svojih otaca, ne bismo sudjelovali u prolijevanju proročke krvi.’ 31Tako sami protiv sebe svjedočite da ste sinovi onih koji su ubijali proroke. 32Dovršite, dakle, to što su oni započeli!23:32 U grčkome: Dopunite mjeru svojih otaca!
33Zmije! Leglo zmijsko! Kako ćete izbjeći osudi pakla? 34Šaljem vam, evo, proroke, mudrace i pismoznance. Neke ćete od njih ubiti i raspeti, druge bičevati po sinagogama i progoniti od grada do grada 35tako da na vas padne sva pravedna krv prolivena na zemlji, od krvi pravednog Abela pa do krvi Zaharije, sina Barahijina, kojega ste ubili između Hrama i žrtvenika. 36Zaista vam kažem, sva će ta krv pasti na ovaj naraštaj!”
Isus tuži nad Jeruzalemom
(Lk 13:34-35)
37“Jeruzaleme, Jeruzaleme, koji ubijaš proroke i kamenuješ Božje poslanike! Koliko sam puta htio okupiti tvoju djecu kao što kvočka skuplja piliće pod krila, ali niste htjeli! 38A sada će ti, eto, kuća biti napuštena. 39I kažem vam, nećete me više vidjeti sve dok ne uzviknete: ‘Blagoslovljen koji dolazi u ime Gospodnje!’”23:39 Vidjetii Psalam 118:26.
Yesu Ka Atwerɛsɛm No Akyerɛkyerɛfoɔ Ne Farisifoɔ Anim
1Afei, Yesu ka kyerɛɛ nnipadɔm no ne nʼasuafoɔ no sɛ, 2“Atwerɛsɛm no Akyerɛkyerɛfoɔ ne Farisifoɔ no na wɔkyerɛ Mose mmara no ase. 3Yei enti, ɛsɛ sɛ motie wɔn, na moyɛ biribiara a wɔkyerɛ mo. Nanso, monnyɛ deɛ wɔyɛ no bi ɛfiri sɛ, deɛ wɔka no, ɛnyɛ ɛno na wɔyɛ. 4Wɔhyɛ mo, ma modi mmara a ɛyɛ den so a wɔn ankasa mpɛ sɛ wɔdi so.
5“Biribiara a wɔyɛ no yɛ ɔyɛkyerɛ. Wɔatwerɛ Onyame Asɛm abɔ wɔn moma ne wɔn nsa so, na wɔhyɛ wɔn ntadeɛ de kyerɛ sɛ wɔyɛ ateneneefoɔ. 6Na sɛ wɔkɔ apontoɔ ase nso a, wɔpɛ sɛ daa wɔtena mpanin tenabea. Afei, wɔkɔ asɔre nso a, wɔpɛ sɛ wɔtena mpanin tenabea pa. 7Sɛ wode obuo kyea wɔn abɔntene so na wofrɛ wɔn ‘Rabi’ anaa ‘Owura’ a, ɛyɛ wɔn dɛ.
8“Mommma obiara mfrɛ mo saa. Ɛfiri sɛ, Onyankopɔn nko ara na ɔyɛ Owura. Mo nyinaa moyɛ pɛ sɛ anuanom. 9Mommfrɛ obiara wɔ asase so ha sɛ ‘Agya,’ ɛfiri sɛ, Onyankopɔn a ɔwɔ ɔsoro no nko ara na ɛsɛ sɛ wɔfrɛ no saa. 10Na mommma wɔmmfrɛ mo ‘Owura,’ ɛfiri sɛ, ɔbaako pɛ na ɔyɛ mo wura a ɔne Agyenkwa no. 11Wobrɛ wo ho ase som afoforɔ a, wobɛyɛ ɔkɛseɛ. Wopɛ sɛ woyɛ kɛse a, yɛ ɔsomfoɔ. 12Na obiara a ɔbɛma ne ho so no, wɔbɛbrɛ no ase; saa ara nso na obiara a ɔbɛbrɛ ne ho ase no, wɔbɛma no so.
Yesu Kasa Tia Nyaatwomyɛ
13“Monnue! Mo Farisifoɔ ne Atwerɛsɛm no akyerɛkyerɛfoɔ nyaatwomfoɔ, ɛfiri sɛ, mosi afoforɔ Ɔsoro Ahennie ho ɛkwan. Mo a, monkɔ mu. Mo nso a, momma afoforɔ a wɔpɛ sɛ wɔkɔ mu no ɛkwan. 14Nyaatwomfoɔ! Mobɔ mpaeɛ atentene wɔ mmɔntene so de kyerɛ sɛ moyɛ ateneneefoɔ wɔ ɛberɛ a motu akunafoɔ firi wɔn afie mu.
15“Monnue! Mo Farisifoɔ ne Atwerɛsɛm no akyerɛkyerɛfoɔ nyaatwomfoɔ! Mokɔ ewiase afanan nyinaa sɛ mobɛnya onipa fua abɛfra mo mu. Na sɛ monya obi saa a, mosɛe no ma ɔyɛ ɔbonsam ba sene sɛdeɛ moteɛ no.
16“Monnue! Akwankyerɛfoɔ anifirafoɔ a moka sɛ, sɛ obi de asɔredan ka ntam a, ɛno deɛ, ɛnyɛ hwee. Na sɛ ɔde sikakɔkɔɔ a ɛwɔ asɔredan no mu ka ntam deɛ a, ɛnneɛ, ntam no kyekyere onii no. 17Anifirafoɔ nkwaseafoɔ! Asɔredan no ne emu sikakɔkɔɔ no mu deɛ ɛwɔ he na ɛsom bo; sikakɔkɔɔ no anaa asɔredan no a ɛte sikakɔkɔɔ no ho no? 18Na moka sɛ, ‘Sɛ obi ka afɔrebukyia no ntam a, ɛnyɛ hwee. Na mmom, sɛ ɔka ayɛyɛdeɛ a ɛgu afɔrebukyia no so ntam deɛ a, ɛkyekyere onii no’ 19Anifirafoɔ! Afɔrebukyia a ɛte ayɛyɛdeɛ a ɛgu so no ho no ne ayɛyɛdeɛ a ɛgu so no mu deɛ ɛwɔ he na ɛsom bo? 20Sɛ woka afɔrebukyia no ntam a, woka afɔrebukyia no ne ɛso ayɛyɛdeɛ no nyinaa ntam, 21na sɛ woka asɔredan no ntam a, woka asɔredan no ne Onyankopɔn a ɔte mu no nyinaa ntam. 22Na sɛ woka ɔsoro ntam a, na woreka Onyankopɔn ahennwa ne Onyankopɔn no ankasa ntam.
23“Monnue! Mo Farisifoɔ ne Atwerɛsɛm no akyerɛkyerɛfoɔ nyaatwomfoɔ! Moyi ntotosoɔ dudu wɔ afifideɛ a ɛwɔ mo mfikyifuo mu no ho, nanso mogya nneɛma a ɛsom bo te sɛ atɛntenenee, ahummɔborɔ ne nokorɛdie. Ɛwom sɛ ɛsɛ sɛ moyiyi ntotosoɔ dudu no deɛ, nanso ɛnsɛ sɛ mogya nneɛma a ɛsom bo no. 24Anifirafoɔ akwankyerɛfoɔ! Mosɔne deɛ morenom so, yi mu nwansena nanso momene yoma!
25“Monnue! Mo Farisifoɔ ne Atwerɛsɛm no akyerɛkyerɛfoɔ nyaatwomfoɔ! Motwi mo kuruwa ne mo ayowaa ho fɛfɛɛfɛ nanso emu no deɛ, asisie ne pɛsɛmenkomenya ahyɛ no ma tɔ. 26Farisifoɔ anifirafoɔ! Montwi kuruwa no mu kane, na kuruwa no ho nyinaa bɛte!
27“Monnue! Mo Farisifoɔ ne Atwerɛsɛm no akyerɛkyerɛfoɔ! Mote sɛ ɛda a wɔasra ho fɛfɛɛfɛ nanso awufoɔ nnompe ne nneɛma funu ahyɛ mu ma tɔ. 28Moyɛ mo anim sɛ ateneneefoɔ, nanso bɔne ahodoɔ ahyɛ mo mu ma tɔ.
29“Monnue! Mo Farisifoɔ ne Atwerɛsɛm no akyerɛkyerɛfoɔ nyaatwomfoɔ! Mosisi nna akɛseɛ ma adiyifoɔ a mo ara mo agyanom kunkumm wɔn, na mode nhwiren gugu ateneneefoɔ a wɔkunkum wɔn no da so, 30na motwa mo ho ka sɛ, ‘Sɛ na yɛte ase saa ɛberɛ no a, anka yɛrenyɛ bɔne a yɛn agyanom yɛeɛ no.’ 31Sɛ moka saa a, mobu mo ho fɔ sɛ moyɛ atirimuɔdenfoɔ mma. 32Na modi wɔn anammɔn akyi yɛ saa bɔne korɔ no ara bi pɛpɛɛpɛ.
33“Awɔ! Nhurutoa mma! Mobɛyɛ dɛn adwane amanehunu ogya mu atemmuo no? 34Mɛsoma adiyifoɔ ne anyansafoɔ ne akyerɛkyerɛfoɔ aba mo nkyɛn. Mobɛbɔ wɔn mu bi asɛnnua mu akum wɔn. Mobɛbɔ ebinom akyi mmaa wɔ mo asɔredan mu, na moataa ebi firi nkuro so akɔ nkuro so. 35Na ateneneefoɔ mogya a moahwie agu asase so nyinaa, ɛfiri Habel so de kɔsi Barakia ba Sakaria a mokumm no wɔ asɔredan ne afɔrebukyia ntam no, bɛba mo so. 36Mereka makyerɛ mo sɛ, atemmuo a wɔaboaboa ano no nyinaa bɛba nnɛmma yi so.
37“Ao Yerusalem, Yerusalem, wo a wokum adiyifoɔ, na wosi wɔn a wɔasoma wɔn wo nkyɛn aboɔ, mpɛn ahe na anka mepɛɛ sɛ meboaboa wo mma ano, sɛdeɛ akokɔbaatan boaboa ne mma ano ne ntaban ase, nanso moampɛ! 38Wɔbɛgya mo efie fituo ama mo. 39Na mese mo sɛ, ɛfiri sɛsɛɛ morenhunu me bio kɔsi sɛ, mobɛka sɛ, ‘Nhyira ne deɛ ɔnam Awurade din mu reba no.’ ”


text: 44 “Afei tie, O Yakob, m’akoa,Ne wo, O Israel a mapaw wo.+2 Nea YehowaA Ɔyɛɛ wo na Ɔnwenee wo,+Nea ɔboaa wo fii yafunu* mu no aka ni:‘Nsuro, m’akoa Yakob,+Ne wo, Yesurun,*+ a mapaw wo.3 Efisɛ mehwie nsu agu nea osukɔm de no* so,+Na nsuwansuwa asen asaase a awo so.Mehwie me honhom agu w’asefo* so+Na mede me nhyira agu wo nkyirimma so.4 Wobefifi te sɛ sare momono,+Te sɛ nsuano nnua.5 Obi bɛka sɛ: “Meyɛ Yehowa dea.”+Na obi foforo nso afrɛ ne ho Yakob,Na ɔfoforo nso bɛkyerɛw agu ne nsa ho sɛ: “Yehowa dea.”Na ɔbɛfa Israel din ato ne ho.’6 Nea Yehowa,Israel Hene+ ne ne Gyefo,+ Asafo Yehowa aka ni:‘Mene nea odi kan ne nea odi akyi.+Onyankopɔn biara nni hɔ ka me ho.+7 Hena na ɔte sɛ me?+Ma ɔmpae mu nka; ɔnka, na ɔmfa ho adanse nsi m’anim!+Sɛnea mayɛ fi bere a mede tetefo no bae no,Momma wɔnka nneɛma a ɛrebaNe nea ɛbɛba daakye.8 Munnsuro,Na mommmɔ hu.+Memmaa mo mu biara ntee, na menkaa ho asɛm nkyerɛɛ mo anaa?Mone m’adansefo.+Onyankopɔn bi wɔ hɔ ka me ho anaa?Daabi, Ɔbotan biara nni hɔ ka me ho.+ Minhuu bi.’”9 Wɔn a wɔyɛ ahoni nyinaa yɛ nnipahunu,Na ade a wɔn ani gye ho no, mfaso biara nni so.+Wɔyɛ wɔn adansefo, nso wonhu* biribiara, na wonnim* hwee,+Enti wɔn a wɔyɛ wɔn no ani bewu.+10 Hena na ɔbɛnwene onyame anaa ɔbɛyɛ dade honi*A mfaso biara nni so?+11 Hwɛ! Wɔn a wɔka ne ho nyinaa ani bewu!+Wɔn a wɔyɛ ahoni no yɛ nnipa kɛkɛ.Ma wɔn nyinaa nhyia, na wonnyina hɔ.Ehu bɛka wɔn, na wɔn nyinaa ani bewu.12 Ɔtomfo de dade to gya mu, na ɔde ne dade yɛ ho adwuma.Ɔde hamma* bɔ so,Ɔde ne basa a ahoɔden wom yɛ ho adwuma.+Afei ɔkɔm de no, na n’ahoɔden so tew.Ɔnnom nsu, enti ɔbrɛ.13 Duadwumfo twe susuhama, ɔde kyɔɔk kɔkɔɔ sensan dua ho.Ɔde ade sen, na ɔde kɔmpase sensan ho.Ɔyɛ no te sɛ onipa,+Sɛnea onipa ahoɔfɛ te,Sɛ ɛntena fie.*+14 Obi nso adwuma ne sɛ obebu sida nnua.Ɔhwehwɛ dua bi, odum,Na ɔma enyin wɔ kwae mu nnua mu.+Odua osennuru, na osu tɔ gu so ma enyin.15 Afei onipa de sɔ gya.Oyi bi tena ho ma ne ho yɛ no hyew;Ɔde bi sɔ gya de to paanoo.Na ɔde bi nso yɛ onyame som no.Ɔde yɛ ohoni, na ɔkotow n’anim.+16 Ɔde fã sɔ gya;Saa fã no, ɔde toto nam we mee.Afei ɔtena gya no ho ma ne ho yɛ no hyew, na ɔka sɛ:“Aa! Ogya a merehwɛ yi ama me ho ayɛ me hyew.”17 Na ɔde nea aka no yɛ onyame, ɔde yɛ ne honi.Ɔkotow no, na ɔsom no.Ɔbɔ no mpae, na ɔka sɛ:“Gye me, efisɛ wone me nyame.”+18 Wonnim hwee, na wɔnte hwee ase,+Efisɛ wɔaka wɔn ani afomfam so na enhu ade,Na wɔn koma ntumi nte asɛm ase.19 Obiara nnwen wɔ ne komam,Na obi nni nimdeɛ anaa nhumu a ɔbɛka sɛ:“Mede fã sɔɔ gya,Metoo paanoo wɔ ne nsramma so, na metotoo nam wɔ so wee.Memfa nea aka no nyɛ akyiwade anaa?+Dua sin* na mensom no anaa?”20 Odi nsõ.Ɔno ara ne koma daadaafo no ama wayera.Ontumi nnye ne ho,* na ontumi mmisa sɛ:“Enti ɛnyɛ atoro na ɛwɔ me nsa nifa mu yi?”21 “Kae eyinom, O Yakob, ne wo, O Israel,Efisɛ woyɛ m’akoa.Me na meyɛɛ wo, na woyɛ m’akoa.+O Israel, me werɛ remfi wo.+22 Mɛpopa wo mmarato te sɛ nea omununkum akata so,+Na mapopa wo bɔne te sɛ nea omununkum tumm akata so.San bra me nkyɛn, na megye wo.+23 Ɔsoro, munni ahurusi,Efisɛ Yehowa akeka ne ho!Asaase ase tɔnn, mommɔ ose!Mmepɔw, munni ahurusi,+Kwae ne emu nnua nyinaa!Efisɛ Yehowa agye Yakob,Na wada n’anuonyam adi wɔ Israel so.”+24 Nea Yehowa, wo Gyefo no,+Nea ɔnwenee wo bere a na wowɔ yafunu mu no, se ni:“Mene Yehowa, nea ɔyɛɛ nneɛma nyinaa.Me nko ara na metwee ɔsoro mu,+Na metrɛw asaase mu.+Hena na na ɔka me ho?25 Me na mesɛe wɔn a wɔka nsɛnhunu* no nsɛnkyerɛnne,Na me na mema wɔn a nkurɔfo kɔ wɔn nkyɛn abisa yɛ sɛ nkwaseafo;+Me na mema anyansafo adwene tu fra,Na mema wɔn nimdeɛ dan nkwaseasɛm;+26 Mene nea ɔma n’akoa asɛm yɛ nokware,Na ɔma wɔn a ɔsoma wɔn no nkɔmhyɛ ba mu korakora;+Nea ɔka fa Yerusalem ho sɛ, ‘Wɔbɛtena mu,’+Ne Yuda nkurow ho sɛ, ‘Wɔbɛsan akyekye,+Na n’amamfo nso, mɛma asi ne dedaw mu’;+27 Me na meka kyerɛ nsu a emu dɔ sɛ, ‘Yow,Na mɛma wo nsubɔnten nyinaa ayoyow’;+28 Me na meka Kores+ ho asɛm sɛ, ‘Ɔyɛ me guanhwɛfo,Na ɔbɛyɛ nea mepɛ nyinaa akosi ase’;+Me na meka Yerusalem ho asɛm sɛ, ‘Wɔbɛsan akyekye,’Ne asɔrefi no ho sɛ, ‘Wɔbɛto wo fapem.’”+


text:
Mede kɛntɛn adi ɔbɔmɔfoɔ tintin gramoo bi akyi
…agye ngyegyesoɔ ne nsɛmbɔ
De anidaso abɔ kahyire
De adwenkɛseɛ agye bɔhyɛ adi sɛ
…ne tuo tintin keseɛ a ɛbram n’abatiriso no
Bɛtumi ato akum mmoadoma bebree
b
Yɛkɔduru kwaebretuo mu
Na abrantikwaa nkɔto ne tuo nkum aboa a
Sɛɛ etuo yi mu da mpan
…emu nni aboɔ mpo n’akɔsɔ ogya
d
Me kahyire bafuu
Me kɛntɛn bawee
M’anidasoɔ pafoo
Mesan m’akyi a
…m’aniwuo sɛ ɛtiɛ nie
Ɔsono kɛseɛ koraa mfa ne ho
Nti me ne no tena kwaebretuo no mu
…kosii sɛ ɛhan furo sum ma ɛsum menee ɛhan bɛhyɛ me akokoduro ataadeɛ
Ɛna me de m’aniwuo ne me kɛntɛn kakrakaa
…tutuu so baa menkyi
e
Me ti boa huro me ma aniwa aniwa nkasɛi wowɔɔ me
Ano dunsini twetwa me ma nsansa nsatia kyerɛ me so guare me nkuguo
Amansa nkɔnkɔnsa dane awɔ kekaa me maa abusua atɛnbuo dane gyata guu me so
Ma me hunu sɛ
Wɔn a wɔde nsamrane kɔ nkogya noaa
…na wɔde kwaadu ne ntɛnkyia hyia kwan
…sɛ wo bra anko yie a
ɛ
Enti onua
…sɛ wo ti ‘kye akyekyedeɛ tutu no ma me a’
…na wo aboko, w’ada wo ho so
M’asɛm ne sɛ
…gye wo tɛkrɛma di ansa w’ato wo puno wɔ ɔdɔ nsa ano
Amoafowaa Sefa Cecilia © May 1, 2020


text:
Wɔn a wɔhwɛ akorade so ne mpanyimfo foforo (20-32)
26 Apon ano ahwɛfo+ mu nkyekyɛm ni: Kora asefo mu, Asaf aseni Kore ba Meselemia.+2 Meselemia mma ni: Sakaria ne abakan, Yediael to so abien, Sebadia to so abiɛsa, Yatniel to so anan,3 Elam to so anum, Yehohanan to so asia, Elieho-Enai to so ason.4 Obed-Edom mma ni: Semaia ne abakan, Yehosabad to so abien, Yoa to so abiɛsa, Sakar to so anan, Netanel to so anum,5 Amiel to so asia, Isakar to so ason, Peuletai to so awotwe; mma yi na Onyankopɔn de hyiraa no.6 Na ne ba Semaia nso, ɔwoo mma mmarima, na wodii wɔn agyanom abusuafi so, efisɛ na wɔyɛ mmarima a wɔbɔ wɔn ho mmɔden.7 Semaia mma ni: Otni, Refael, Obed, ne Elsabad; ɔne ne nuanom Elihu ne Semakia; wɔn nyinaa yɛ mmarima a wɔbɔ wɔn ho mmɔden.8 Eyinom nyinaa yɛ Obed-Edom asefo; wɔne wɔn mma ne wɔn nuanom yɛ Obed-Edom fifo, mmarima mmɔdenbɔfo 62 a wobetumi ayɛ adwuma no.9 Meselemia+ mma ne ne nuanom yɛ mmarima mmɔdenbɔfo 18.10 Hosa a ofi Merari asefo mu mma ni: Simri na na ɔyɛ wɔn so panyin; ná ɔnyɛ abakan nanso ne papa de no yɛɛ wɔn so panyin;11 Hilkia to so abien, Tebalia to so abiɛsa, Sakaria to so anan. Hosa mma ne ne nuanom nyinaa yɛ 13.12 Apon ano ahwɛfo a wɔakyekyɛ wɔn mu yi, mpanyimfo no ne wɔn nuanom nyinaa yɛɛ adwuma koro; wɔsomee wɔ Yehowa fi.13 Enti sɛnea wɔn agyanom abusuafi te no, akumaa oo, ɔkɛse oo, wɔhwɛɛ ho bɔɔ ntonto+ kyekyɛɛ apon ano hwɛ adwuma no maa wɔn.14 Bere a wɔbɔɔ ntonto no, apuei fam de no kodii Selemia nsam. Atifi fam de no nso, wɔbɔɔ ntonto ma ekodii ne ba Sakaria, ɔfotufo a ɔwɔ nhumu no nsam.15 Obed-Edom nyaa anaafo fam de no, na ne mma+ no nso nyaa adekora adan no.16 Supim ne Hosa+ nyaa atɔe fam, faako a ɛbɛn Saleket Pon a ɛda ɔkwantempɔn a ɛforo kɔ kurow no mu no; awɛmfo kuw baako gyina ha a, na awɛmfo kuw baako nso gyina ha;17 Ná Lewifo baasia wɔ apuei fam; atifi fam ne anaafo fam nso, da biara na baanan wɔ hɔ. Adekora adan no+ ho nso, awɛmfo baanu wɔ ha a, na baanu wɔ ha;18 atɔe abrannaa no fam nso, baanan wɔ ɔkwantempɔn+ no so, na baanu wɔ abrannaa no so.19 Saa na wɔkyekyɛɛ apon ano ahwɛfo a wɔyɛ Kora asefo ne Merari asefo no mu.20 Lewifo mu no, Ahiya na na ɔhwɛ nokware Nyankopɔn no fi akorade ne akorade a wɔayɛ no kronkron*+ no so.21 Ladan asefo, kyerɛ sɛ, Gerson asefo a wofi Ladan mu, agyanom abusuafi mpanyimfo a wofi Gersonni Ladan mu ne Yehieli+22 ne Yehieli mma Setam ne ne nua Yoel. Wɔn na wɔhwɛɛ Yehowa fi akorade so.+23 Amramfo, Yisarfo, Hebronfo, ne Usielfo+ mu no,24 na Mose ba Gersom ba Sebuel na ɔda adekora adan so ahwɛfo no ano.25 Ne nuanom mu no, ne nua Elieser+ ba ne Rehabia,+ ɔno nso ba ne Yesia, ɔno nso ba ne Yoram, ɔno nso ba ne Sikri, ɔno nso ba ne Selomot.26 Selomot yi ne ne nuanom na wɔhwɛɛ akorade a wɔayɛ no kronkron no nyinaa so,+ nea Ɔhene Dawid+ ne agyanom abusuafi mpanyimfo,+ ne apem apem ne ɔhaha so ahwɛfo, ne asahene no yɛɛ no kronkron no.27 Ɔko mu+ nneɛma a wonyae no,+ wɔyɛɛ no kronkron sɛ wɔmfa nsiesie Yehowa fi.28 Biribiara a ɔdehwɛfo Samuel+ ne Kis ba Saul ne Ner ba Abner+ ne Seruia+ ba Yoab+ yɛɛ no kronkron nso ka ho. Biribiara a obiara yɛɛ no kronkron no, wɔde hyɛɛ Selomit ne ne nuanom nsa.29 Yisarfo+ mu no, Kenania ne ne mma yɛɛ wɔn nnwuma wɔ abɔnten; ná wɔyɛ mpanyimfo ne atemmufo+ wɔ Israel.30 Hebronfo+ mu no, Hasabia ne ne nuanom, mmarima mmɔdenbɔfo 1,700 na na wɔdeda Yehowa adwuma ne ɔhene som adwuma nyinaa ano wɔ Israel nkurow a ɛwɔ Yordan atɔe fam no mu.31 Hebronfo mu no, Yeriya+ na na ɔyɛ Hebronfo awo ntoatoaso ne agyanom abusuafi panyin. Dawid ahenni afe a ɛto so 40 mu no,+ wɔhwehwɛɛ Hebronfo no mu, na wonyaa mmarima a wɔbɔ wɔn ho mmɔden wɔ Yaser+ a ɛwɔ Gilead.32 Ná ne nuanom yɛ mmarima mmɔdenbɔfo 2,700 a wɔyɛ agyanom abusuafi mpanyimfo. Enti Ɔhene Dawid de wɔn totoo Rubenfo, Gadfo, ne Manase abusuakuw fã no ano sɛ biribiara a ɛfa nokware Nyankopɔn som ne ɔhene ho no, wɔnhwɛ so.


text:
1 Korintofoɔ 1 ASCB – 1 Korintofo 1 AKCB
Nkyea
1Krataa yi firi me, Paulo a ɛnam Onyankopɔn pɛ so enti, wɔafrɛ me sɛ menyɛ Kristo Yesu somafoɔ no ne onua Sostene nkyɛn,
2Yɛde rekɔma Onyankopɔn asafo a ɛwɔ Korinto no ne wɔn a wɔafrɛ wɔn sɛ wɔmmɛyɛ Onyankopɔn akyidifoɔ kronkron no, ne wɔn a wɔwɔ baabiara a wɔbɔ yɛn Awurade Yesu din sɛ ɔyɛ wɔn ne yɛn Awurade no:
3Adom ne asomdwoeɛ a ɛfiri yɛn Agya Onyankopɔn ne yɛn Awurade Yesu Kristo nka mo.
Aseda
4Esiane adom a Onyankopɔn nam Kristo Yesu so dom mo no enti, daa meda Onyankopɔn ase ma mo. 5Ɛnam ne so ama moayɛ ma biribiara mu, ɔkasa ne adwene mu. 6Kristo ho asɛm atim wɔ mo mu, 7ɛno enti, ɛsiane sɛ moretwɛn ama wɔada yɛn Awurade Yesu Kristo adi no enti, nhyira biara, monya bi. 8Ɔbɛhyɛ mo den akɔsi awieeɛ sɛdeɛ ɛbɛyɛ a, da a Awurade bɛba no, wɔrennya mo ho mfomsoɔ biara. 9Onyankopɔn a wafrɛ mo aba ne Ba Yesu Kristo ayɔnkofa mu no yɛ ɔnokwafoɔ.
Asafo No Mpaapaemu
10Anuanom, menam Awurade Yesu Kristo tumi so metu mo fo sɛ, asɛm biara a mobɛka no, monyɛ adwene na mo mu ampaapae. Monsɔ adwene ne botaeɛ baako mu na ama moayɛ baako. 11Anuanom, nnipa bi a wɔfiri Kloe efie apae mu aka akyerɛ me sɛ, akasakasa wɔ mo asafo yi mu. 12Asɛm a mepɛ sɛ meka ne sɛ, wɔn mu biara ka asɛm a ɔpɛ. Yei ka sɛ, “Mewɔ Paulo afa” a, ɔfoforɔ sɛ, “Mewɔ Apolo afa.” Obi sɔre na ɔse, “Mewɔ Petro afa” a, ɔbaako nso se, “Mewɔ Kristo afa.”
13Wɔakyekyɛ Kristo mu akuakuo? Paulo na ɔwuu wɔ asɛnnua no so maa mo anaa? Wɔbɔɔ mo asu sɛ Paulo asuafoɔ anaa? 14Meda Onyankopɔn ase sɛ mammɔ mo mu biara asu ka Krispo ne Gaio ho. 15Obiara rentumi nka sɛ wɔbɔɔ mo asu sɛ mʼasuafoɔ. 16Mekae sɛ mebɔɔ Stefana ne ne fiefoɔ asu. Na menkae sɛ mebɔɔ obi foforɔ asu bio. 17Kristo ansoma me sɛ memmɛbɔ asu, na mmom ɔsomaa me sɛ memmɛka asɛmpa a ɛmfiri nnipa nyansa mu, na obi annyina so amma Kristo wu a ɔwuu asɛnnua no so no mu tumi anyɛ kwa.
Kristo A Ɔyɛ Onyankopɔn Tumi
18Asɛnka a ɛkyerɛ Kristo asɛnnuambɔ no yɛ nsɛm a aba nni mu ma wɔn a wɔreyera. Nanso, yɛn a wɔregye yɛn nkwa no deɛ, ɛyɛ Onyankopɔn tumi. 19Atwerɛsɛm no ka sɛ,
“Mɛsɛe anyansafoɔ nyansa,
na mɛma nimdefoɔ adenim ayɛ ɔkwa.”
20Enti, onyansafoɔ wɔ he? Onimdefoɔ nso wɔ he? Ewiase yi mu akyinnyegyefoɔ wɔ he? Onyankopɔn akyerɛ sɛ ewiase yi mu nyansa yɛ ohunu. 21Enti, Onyankopɔn nam ɔno ara ne nyansa so yɛɛ sɛ, nnipa a wɔpɛ sɛ wɔfa wɔn ara wɔn nyansa so hunu no no renhunu no da. Na mmom, Onyankopɔn yɛɛ nʼadwene sɛ wɔn a wɔgye asɛm a “aba nni mu” a yɛka no di no, ɔbɛgye wɔn nkwa. 22Yudafoɔ hwehwɛ sɛ wɔhunu nsɛnkyerɛnneɛ, ɛnna Helafoɔ nso hwehwɛ nyansa. 23Nanso, yɛn deɛ, yɛka Kristo wu a ɔwuu wɔ asɛnnua no so no ho asɛm. Saa asɛm no yɛ Yudafoɔ abufuo ɛnna ɛyɛ asɛm a aba nni mu ma amanamanmufoɔ; 24nanso Yudafoɔ ne amanamanmufoɔ a Onyankopɔn afrɛ wɔn no, Kristo yɛ Onyankopɔn tumi ne Onyankopɔn nyansa. 25Onyankopɔn asɛm a ɛyɛ sɛ aba nni mu no, aba wɔ mu sene nnipa nyansa, na saa ara nso na deɛ ɛyɛ sɛ ɛyɛ mmerɛ wɔ Onyankopɔn fam no yɛ den sene nnipa ahoɔden.
26Afei, anuanom, monkae ɛberɛ a Onyankopɔn frɛɛ mo no tebea a na mowɔ mu. Nnipa fam deɛ na mo mu bebree nyɛ anyansafoɔ, na mo mu bebree nni tumi, na mo mu bebree nyɛ adehyeɛ nso. 27Nanso, Onyankopɔn faa ewiase yi mu nsɛm a aba nni mu no, nam so guu anyansafoɔ anim ase. Onyankopɔn faa nneɛma a ɛyɛ mmerɛ wɔ ewiase, nam so de guu ahoɔden anim ase. 28Ɔfaa deɛ ewiase mmu na wɔmfa nyɛ hwee no de sɛee deɛ ewiase susu sɛ ɛho hia no. 29Yei kyerɛ sɛ obi ntumi nhoahoa ne ho Onyankopɔn anim. 30Nanso, Onyankopɔn aka mo abata Kristo Yesu ho na Onyankopɔn nam Kristo so ama yɛn nyansa; ɛnam ne so ma yɛatene wɔ Onyankopɔn anim. Yɛyɛ Onyankopɔn ahotefoɔ a wama yɛade yɛn ho. 31Enti sɛdeɛ Atwerɛsɛm no ka no, “Obiara a ɔpɛ sɛ ɔhoahoa ne ho no, ɔnhoahoa ne ho wɔ deɛ Awurade ayɛ mu.”
Nkyia
1Saa krataa yi fi me, Paulo a ɛnam Onyankopɔn pɛ so nti, wɔafrɛ me sɛ menyɛ Kristo Yesu somafo no ne onua Sostene nkyɛn,
2Yɛde rekɔma Onyankopɔn asafo a ɛwɔ Korinto no ne wɔn a wɔafrɛ wɔn se wɔmmɛyɛ Onyankopɔn akyidifo kronkron no, ne wɔn a wɔwɔ baabiara a wɔbɔ yɛn Awurade Yesu Kristo din sɛ ɔyɛ wɔn ne yɛn Awurade no:
3Ɔdom ne asomdwoe a efi yɛn Agya Onyankopɔn ne yɛn Awurade Yesu Kristo nka mo.
Aseda
4Esiane adom a Onyankopɔn nam Kristo Yesu so dom mo no nti, daa meda Onyankopɔn ase ma mo. 5Ɛnam ne so ama moayɛ ma biribiara mu, ɔkasa ne adwene mu. 6Kristo ho asɛm atim wɔ mo mu. 7Esiane sɛ moretwɛn ama wɔada yɛn Awurade Yesu Kristo adi no nti munya nhyira biara bi. 8Ɔbɛhyɛ mo den akosi awiei sɛnea ɛbɛyɛ a, da a Awurade Yesu Kristo bɛba no, wɔrennya mo ho mfomso biara. 9Onyankopɔn a wafrɛ mo aba ne Ba Yesu Kristo ayɔnkofa mu no yɛ ɔnokwafo.
Asafo No Mpaapaemu
10Anuanom, menam Awurade Yesu Kristo tumi so tu mo fo se asɛm biara a mobɛka no, monyɛ adwene na mo mu ampaapae. Munso adwene ne botae baako mu na ama moayɛ baako. 11Anuanom, nnipa bi a wofi Kloe fi apae mu aka akyerɛ me se, akasakasa wɔ mo asafo yi mu. 12Asɛm a mepɛ sɛ meka ne sɛ, wɔn mu biara ka asɛm a ɔpɛ. Oyi ka se, “Mewɔ Paulo afa” a, ɔfoforo se, “Mewɔ Apolo afa.” Obi sɔre na ose, “Mewɔ Petro afa” a, ɔbaako nso se, “Mewɔ Kristo afa.”
13Wɔakyekyɛ Kristo mu akuwakuw? Paulo na owui wɔ asennua no so maa mo ana? Wɔbɔɔ mo asu wɔ Paulo din mu ana? 14Meda Onyankopɔn ase sɛ mammɔ mo mu biara asu ka Krispo ne Gaio ho. 15Obiara rentumi nka se wɔbɔɔ mo asu sɛ mʼasuafo. 16Mekae sɛ mebɔɔ Stefana ne ne fifo asu. Na menkae sɛ mebɔɔ obi foforo asu bio. 17Kristo ansoma me se memmɛbɔ asu, na mmom ɔsomaa me se memmɛka asɛmpa a emfi nnipa nyansa mu, na obi annyina so amma Kristo wu a owui wɔ asennua no so no mu tumi anyɛ ɔkwa.
Kristo A Ɔyɛ Onyankopɔn Tumi
18Asɛnka a ɛkyerɛ Kristo asennuambɔ no yɛ nsɛm a aba nni mu ma wɔn a wɔreyera. Nanso yɛn a wɔregye yɛn nkwa no de, ɛyɛ Onyankopɔn tumi. 19Kyerɛwsɛm no ka se,
“Mɛsɛe anyansafo nyansa,
na mɛma nimdefo adenim ayɛ ɔkwa.”
20Enti onyansafo wɔ he? Onimdefo nso wɔ he? Wiase yi mu akyinnyegyefo wɔ he? Onyankopɔn akyerɛ sɛ wiase yi mu nyansa yɛ ohunu 21Enti Onyankopɔn nam ɔno ara ne nyansa so yɛɛ sɛ nnipa a wɔpɛ sɛ wɔfa wɔn ara wɔn nyansa so hu no no renhu no da. Na mmom Onyankopɔn yɛɛ nʼadwene sɛ wɔn a wogye asɛm a “aba nni mu” a yɛka no di no, obegye wɔn nkwa. 22Yudafo hwehwɛ sɛ wohu nsɛnkyerɛnne, na Helafo nso hwehwɛ nyansa. 23Nanso yɛn de, yɛka Kristo wu a owui wɔ asennua no so no ho asɛm. Saa asɛm no yɛ Yudafo abufuw na ɛyɛ asɛm a aba nni mu ma amanamanmufo; 24nanso Yudafo ne amanamanmufo a Onyankopɔn afrɛ wɔn no, Kristo yɛ Onyankopɔn tumi ne Onyankopɔn nyansa. 25Onyankopɔn asɛm a ɛyɛ sɛ aba nni mu no, aba wɔ mu sen nnipa nyansa, na saa ara nso na nea ɛyɛ sɛ ɛyɛ mmerɛw wɔ Onyankopɔn fam no yɛ den sen nnipa ahoɔden.
26Afei anuanom, monkae bere a Onyankopɔn frɛɛ mo no tebea a na mowɔ mu. Nnipa fam de, na mo mu bebree nyɛ anyansafo, na mo mu bebree nni tumi, na mo mu bebree nyɛ adehye nso. 27Nanso Onyankopɔn faa wiase yi mu nsɛm a aba nni mu no, nam so guu anyansafo anim ase. Onyankopɔn faa nneɛma a ɛyɛ mmerɛw wɔ wiase, nam so de guu ahoɔden anim ase. 28Ɔfaa nea wiase mmu na wɔmfa nyɛ hwee no de sɛee nea wiase susuw sɛ ɛho hia no. 29Eyi kyerɛ sɛ obi ntumi nhoahoa ne ho wɔ Onyankopɔn anim. 30Nanso Onyankopɔn aka mo abata Kristo Yesu ho na Onyankopɔn nam Kristo so ama yɛn nyansa; ɛnam ne so ma yɛateɛ wɔ Onyankopɔn anim. Yɛyɛ Onyankopɔn ahotefo a wama yɛade yɛn ho. 31Enti sɛnea Kyerɛwsɛm no ka no, “Obiara a ɔpɛ sɛ ɔhoahoa ne ho no, ɔnhoahoa ne ho wɔ nea Awurade ayɛ mu.”


text:
Sekem Gu Dina Ho Fi
1Ɛda koro bi, Lea ne Yakob ba Dina firii adi kɔsraa mmabaawa a wɔwɔ wɔn mpɔtam hɔ no. 2Ɛberɛ a Hewifoɔhene Hamor babarima Sekem hunuu Dina no, ɔkyeree no kɔtoo no monnaa. 3Ɛfiri saa ɛberɛ no, Sekem tuu nʼani sii Yakob ba Dina so. Ɔbɔɔ mmɔden ara sɛ, ɔne no bɛkasa ama wapene so, na waware no. 4Ɛno enti, Sekem dii ho nkɔmmɔ kyerɛɛ nʼagya Hamor sɛ, “Mepɛ sɛ meware ababaawa yi, enti kɔka ne ho asɛm ma me!”
5Ɛberɛ a Yakob tee sɛ Sekem akɔkyere ne babaa Dina, akɔto no monnaa no, na ne mmammarima no nyinaa ne wɔn agya anantwie wɔ wiram. Enti, Yakob anka hwee kɔsii sɛ wɔbaeɛ.
6Asɛm yi akyiri no, Sekem agya Hamor kɔɔ Yakob nkyɛn ne no kɔdii nkɔmmɔ. 7Yakob mmammarima no tee wɔn nuabaa Dina ho asɛm pɛ, wɔfiri wiram hɔ baeɛ. Wɔn werɛ hoeɛ na wɔn bo nso fuu yie, ɛfiri sɛ Sekem ayɛ aniwudeɛ wɔ Israel. Ɔne Yakob babaa daeɛ, na yei yɛ akyiwadeɛ.
8Nanso, Hamor ka kyerɛɛ Yakob sɛ, “Me ba Sekem ani gye wo ba Dina ho. Mesrɛ wo, fa no ma no, na ɔnware no. 9Mo ne yɛnni awadeɛ. Momfa mo mmammaa mma yɛn, na yɛnware wɔn, na yɛn nso, yɛmfa yɛn mmammaa mma mo awadeɛ. 10Mobɛtumi ne yɛn atena. Asase yi nyinaa yɛ mo dea. Montena so, nni dwa wɔ so, mpɛ mu agyapadeɛ.”
11Afei, Sekem ka kyerɛɛ Dina agya ne ne nuammarima no sɛ “Monnye me ntom. Biribiara a mobɛgye me no, mɛtua. 12Ɔbaa no ti adeɛ ne biribiara a mobɛgye aka ho no, mommɔ ɛboɔ biara a mopɛ, na mɛtua. Deɛ ɛhia me ara ne sɛ, mode ababaawa no bɛma me aware.”
13Esiane sɛ na Sekem agu wɔn nuabaa Dina ho fi no enti, mmuaeɛ a wɔmaa Sekem ne nʼagya Hamor no anyɛ nokorɛ. Na mmom, na wɔwɔ adwene foforɔ bi wɔ akyire. 14Yakob mmammarima no ka kyerɛɛ Sekem ne nʼagya Hamor sɛ, “Yɛrentumi mfa yɛn nuabaa mma ɔbarima a ɔntwaa twetia awadeɛ. Sɛ yɛyɛ saa a, na yɛagu yɛn ho anim ase. 15Ansa na yɛde yɛn nuabaa bɛma wo awadeɛ no, gye sɛ woatwitwa wo mmarima nyinaa twetia te sɛ yɛn. 16Sɛ moyɛ saa deɛ a, yɛne mo bɛdi awadeɛ. Mobɛware yɛn mmaa, na yɛn nso, yɛaware mo mmaa. Yɛne mo bɛtena fɛfɛɛfɛ sɛ nnipa baako. 17Sɛ moampene so amma wɔantwitwa mo twetia deɛ a, yɛbɛgye yɛn nuabaa de no akɔ.”
18Asɛm a wɔkaeɛ no tɔɔ Hamor ne ne ba Sekem asom. 19Sekem a na ɔyɛ aberanteɛ a ɔdi mu wɔ nʼagya mma nyinaa mu no antwentwɛn ne nan ase koraa. Ɔkɔtwaa twetia no, sɛdeɛ Yakob mma no kaeɛ no, ɛfiri sɛ, na ɔpɛ Yakob babaa no yie. 20Enti, Hamor ne ne ba Sekem kɔbɔɔ dwa wɔ kuro no ɛpono ano ne ɛhɔ mmarima kɔkasaeɛ sɛ, 21“Yakob ne ne mma yi ne yɛn te yie. Mompene so na wɔne yɛn ntena yɛn asase yi so, na yɛnni edwa. Ɛfiri sɛ, yɛn asase yi so a yɛne wɔn bɛsene so. Yɛbɛtumi aware wɔn mmammaa, na wɔn nso bɛtumi aware yɛn deɛ. 22Nanso, ansa na wɔn mmarima no bɛpene so ne yɛn atena sɛ nnipa korɔ no, gye sɛ yɛn mmarima nyinaa twitwa twetia, sɛdeɛ wɔn nso wɔatwitwa twetia no. 23Sɛ ɛba saa a, wɔn mmoa, wɔn agyapadeɛ ne wɔn mmoa ahodoɔ a ɛkeka ho no nyinaa remmɛyɛ yɛn dea anaa? Enti, momma yɛmpene so mma wɔn, na yɛne wɔn ntena.”
24Mmarima a wɔkɔhyiaa Hamor ne ne ba Sekem wɔ kuro no ɛpono ano no nyinaa ne wɔn yɛɛ adwene maa mmarima a wɔwɔ kurom hɔ nyinaa twitwaa twetia.
Dina So Aweretɔ
25Nnansa akyiri a na twetiatwa no enti, kurom hɔ mmarima no nyinaa deda hɔ a wɔgye wɔn ho a ɛnnye no, Yakob mmammarima baanu Simeon ne Lewi a wɔyɛ Dina nuammarima no faa wɔn mpea. Wɔkɔto hyɛɛ kuro no so, ɛberɛ a wɔn ani nna wɔn ho so, kunkumm mmarima a wɔwɔ kurom hɔ nyinaa. 26Wɔde pea kumm Hamor ne ne ba Sekem, na wɔfaa wɔn nuabaa Dina firii Sekem fie de no kɔɔ wɔn nkyɛn. 27Yakob mmammarima a wɔaka no nso to hyɛɛ kuro no so. Wɔtiatiaa nnipa a wɔawuwu no so, fom kuro no mu nneɛma nyinaa pasaa, ɛfiri sɛ, ɛhɔ na Sekem guu wɔn nuabaa Dina ho fi. 28Wɔfom wɔn anantwie, wɔn nnwan, wɔn mfunumu ne wɔn agyapadeɛ biara a ɛwɔ kuro no mu ne deɛ ɛwɔ wiram nyinaa. 29Wɔfaa wɔn ahodeɛ, wɔn yerenom ne wɔn mmaa, fom wɔn afie mu nneɛma nyinaa.
30Afei, Yakob ka kyerɛɛ Simeon ne Lewi sɛ, “Mode ɔhaw abɛto me so, ama ɛnnɛ me ho koraa abɔn Perisifoɔ ne Kanaanfoɔ a mete wɔn asase so yi. Yɛn nnɔɔso. Sɛ wɔka wɔn ho bom, bɛto hyɛ yɛn so a, wɔbɛhye me ne mʼasefoɔ nyinaa.”
31Na wɔbuaa wɔn agya sɛ, “Enti, anka yɛntena hɔ nhwɛ na ɔnyɛ yɛn nuabaa sɛ odwamanfoɔ anaa?”
底娜受辱
1一天,利亚给雅各所生的女儿底娜到外面去见当地的女子. 2当地首领希未人哈抹的儿子示剑看到她,就抓住她,强行玷污了她. 3他恋慕雅各的女儿底娜,就用甜言蜜语讨她欢心. 4他求父亲哈抹为他说亲,把底娜娶过来. 5消息传到雅各耳中时,他的儿子们正在田野放牧.他只好忍气吞声,等儿子们回来再作打算. 6示剑的父亲哈抹来和雅各商议. 7雅各的儿子们一听说这事,就从田野赶回来.大家都非常愤怒,因为示剑不该对以色列家做这丑事——玷污雅各的女儿.
8哈抹跟他们商议说:“我儿子示剑爱慕你们家的女儿,请你们把女儿嫁给他吧! 9我们可以互相通婚,你们可以把女儿嫁给我们的儿子,也可以娶我们的女儿为妻. 10你们可以在我们这里安顿下来,这片土地就在你们面前,住在这里做买卖,置产业吧.” 11示剑对底娜的父亲和她的弟兄们说:“请你们恩待我,你们要什么,我都给你们. 12只要你们答应把女儿嫁给我,无论你们要多少聘金和礼物,我必如数奉上.”
雅各之子计杀示剑人
13雅各的儿子们因为示剑玷污了他们的妹妹底娜,就假意对示剑和他的父亲哈抹说: 14“我们不能把妹妹嫁给没有受过割礼的人,这对我们是一种羞辱. 15除非你们所有的男子都跟我们一样受割礼, 16我们才能答应和你们通婚,共同生活,结成一个民族. 17如果你们不肯这样做,我们就把妹妹带走.”
18哈抹父子欣然答应. 19示剑毫不迟延地照办,因为他热恋底娜.在哈抹家族中,他最受人尊重. 20哈抹父子来到城门口,对那城的居民说: 21“这些人跟我们相处和睦,就让他们在这里定居,做买卖吧.我们这里有足够的地方可以容纳他们,我们可以和他们通婚. 22可是,他们有一个条件,就是要我们所有的男子和他们一样接受割礼,他们才答应和我们一起生活,结成一个民族. 23到时候,他们的财产和牛羊等所有牲畜不全归我们了吗?我们同意他们吧,这样他们就会在我们这里定居.” 24在城门进出的人听了哈抹父子的话,都表示赞同.于是,城里的男子都接受了割礼.
25到了第三天,他们伤口正疼痛的时候,雅各的两个儿子——底娜的哥哥西缅和利未拿着利剑,乘众人没有防备,潜入城中,杀掉了所有的男子, 26包括哈抹和示剑,从示剑家里带走了底娜. 27雅各的儿子又到城里掳掠,因为他们的妹妹在那里被人玷污. 28他们抢走牛群,羊群,驴群和城里城外所有的东西, 29并带走所有财物,妇孺以及房屋里的一切. 30雅各责备西缅和利未说:“你们为什么要给我惹麻烦,使我在当地的迦南人和比利洗人中留下臭名呢?我们人数很少,要是他们联手来攻击我们,我们全家必遭灭门之祸.” 31他们说:“他怎么能把我们的妹妹当妓女对待?”


text:
46 Yehowa asɛm a ɛbaa odiyifo Yeremia nkyɛn wɔ amanaman no ho ni:+2 Egypt+ de ni: Ɛfa Egypt hene Farao Neko+ asraafo ho, Farao Neko a Babilon hene Nebukadnesar* dii no so nkonim wɔ Asubɔnten Eufrate ho wɔ Karkemis wɔ Yuda hene Yehoiakim,+ Yosia ba no ahenni afe a ɛto so anan mu no:3 “Munsiesie akyɛm nketewa* ne akyɛm akɛse,Na monkɔ ɔko.4 Mo a motena apɔnkɔ so, momfa nhama nsesa apɔnkɔ no ho na montenatena wɔn so.Munnyinagyina hɔ na monhyehyɛ mo dade kyɛw.Muntwiw mpeaw ho na monhyehyɛ mo akotaade.5 ‘Adɛn nti na mihu sɛ wɔabɔ hu yi?Wɔresan wɔn akyi, na wɔn mmarima a wonim ko no, wɔayɛ wɔn pasaa.Wɔde hu aguan, wɔn mmarima a wonim ko no antwa wɔn ani.Ehu wɔ baabiara,’ Yehowa asɛm ni.6 ‘Ahoɔharefo rentumi nguan, na mmarima a wonim ko no rentumi mfi hɔ nkɔ.Wɔahintihintiw ahwehwe ase+Wɔ atifi fam, wɔ Asubɔnten Eufrate ho.’7 Hena na ɔreba te sɛ Asubɔnten Nil,Te sɛ nsubɔnten a emu nsu rebu fa so yi?8 Egypt foro ba te sɛ Asubɔnten Nil,+Ɔba te sɛ nsubɔnten a emu nsu rebu fa so.Na ɔka sɛ, ‘Mɛforo akɔ na mayiri akata asaase no so.Mɛsɛe kurow no ne emufo.’9 Apɔnkɔ, momforo nkɔ!Nteaseɛnam, munnye bum!Momma mmarima a wonim ko no nkɔ wɔn anim,Kus ne Put mmarima a wokurakura akyɛm,+Ne Ludim+ mmarima a wokurakura agyan na wokuntun mu* no.+10 “Saa da no yɛ Awurade Tumfo, asafo Yehowa da, aweredi da a ɔde betua n’atamfo ka. Na sekan bedi nam amee, na ɛbɛnom wɔn mogya nso amee. Efisɛ Awurade Tumfo, asafo Yehowa bɛbɔ afɔre* wɔ atifi fam asaase no so, Asubɔnten Eufrate+ ho.11 Foro kɔ Gilead kɔpɛ balsam+ ngo,O Egypt babea, ɔbaabun.Woama wo nnuru adɔɔso kwa,Efisɛ ayaresa biara nni hɔ mma wo.+12 Amanaman no ate w’animguase,+Na wo sũ ahyɛ asaase no so ma.Efisɛ ɔsabarima hintiw ɔsabarima,Na wɔn baanu nyinaa bom hwe ase.”13 Asɛm a Yehowa ka kyerɛɛ odiyifo Yeremia ni. Ɛfa Babilon hene Nebukadnesar* a ɔbɛba abɛsɛe Egypt asaase no+ ho:14 “Momfa nto gua wɔ Egypt, na mommɔ no dawuru wɔ Migdol.+Mommɔ no dawuru wɔ Nof* ne Tapanes.+Monka sɛ, ‘Munnyinagyina hɔ, na monyɛ krado,Efisɛ wɔn a atwa wo ho ahyia nyinaa, sekan bedi wɔn nam.15 Adɛn nti na wɔapra wo mmarima a wɔn ho yɛ den no kɔ yi?Wɔantumi annyina,Efisɛ Yehowa apia wɔn agu fam.16 Wɔn mu bebree hintihintiw, na wɔhwehwe ase.Obiara ka kyerɛ ne yɔnko sɛ:“Sɔre! Ma yɛnsan nkɔ yɛn nkurɔfo nkyɛn ne yɛn abusuafo asaase so,Esiane atirimɔden sekan no nti.”’17 Ɛhɔ na wɔteɛm sɛ,‘Egypt hene Farao ano yɛ den kwa.Wama akwannya no* atwam.’+18 ‘Mete ase yi de,’ Ɔhene a ne din de asafo Yehowa no asɛm ni,‘Ɔbɛba* te sɛ Tabor+ a esi mmepɔw muNe Karmel+ a esi po ho no.19 Hyehyɛ wo nneɛma a wode betu akɔ obi man so,O ɔbabea a wote Egypt.Efisɛ Nof* bɛdan biribi a ɛyɛ hu;Wɔde ogya bɛhyew,* na obiara rentena hɔ.+20 Egypt te sɛ nantwi* a ne ho yɛ fɛ paa,Nanso ahurii* befi atifi fam aba no so.21 Asraafo a wabɔ wɔn paa a wɔwɔ wɔn mu no mpo te sɛ anantwi mma a wɔadɔ srade;Wɔn nso adan wɔn ho abom aguan.Wɔantumi annyina,+Efisɛ wɔn amanehunu da aba wɔn so,Wɔn akontaabu da no.’22 ‘Ne nne te sɛ ɔwɔ a ɔtwe ne ho ase,Efisɛ wɔde mmonnua reba no so ahoɔden so,Te sɛ mmarima a wɔrebu nnua.*23 Ɔkwan biara nna ne kwae mu, nanso wobebu agu,’ Yehowa asɛm ni.‘Efisɛ wɔdɔɔso sen ntutummɛ; wɔn dodow nni ano.24 Egypt babea ani bewu.Wɔde no bɛhyɛ atifi famfo nsa.’+25 “Asafo Yehowa, Israel Nyankopɔn no aka sɛ: ‘Afei mede m’ani rebesi Amon+ a ofi Noh*+ no so, ne Farao so, ne Egypt so, ne n’anyame so,+ ne n’ahemfo so, yiw, mede m’ani besi Farao ne wɔn a wɔde wɔn ho to no so nyinaa so.’+26 “‘Na mede wɔn bɛhyɛ wɔn a wɔpɛ sɛ wokunkum wɔn* no nsa, Babilon hene Nebukadnesar*+ ne ne nkoa nsa. Nanso ɛno akyi no, nnipa bɛsan atena mu bio te sɛ kan no,’ Yehowa asɛm ni.+27 ‘Na wo, m’akoa Yakob, nsuro,Na mma wo bo nntu, O Israel.+Efisɛ megye wo afi akyirikyiri,Na megye w’asefo* afi asaase a wɔakyere wɔn kɔ so no so.+Na Yakob bɛsan aba, na ne ho bedwo no, na watena hɔ dwoodwoo,Na obiara renhunahuna wɔn.+28 Enti m’akoa Yakob, nsuro,’ Yehowa asɛm ni, ‘efisɛ meka wo ho.Aman a mabɔ wo ahwete so no, mɛhyew wɔn nyinaa ase,+Nanso wo de, merenhyew w’ase.+Mɛteɛ wo so sɛnea ɛfata;+Meremma womfa wo ho nni da.’”
Ase Hɔ Nsɛm
^ Nt., “Nebukadresar.” Ɛyɛ ɔkwan foforo a wɔfa so kyerɛw edin Nebukadnesar.


text: Dawid dwom.101 Ɔdɔ a enni huammɔ ne atemmu ho dwom na mɛto.O Yehowa, wo na mɛto ayeyi dwom* ama wo.2 Mede nhumu bɛyɛ ade, na meremma asɛm mma me ho.*Da bɛn na wobɛba me nkyɛn?Koma a edi mu+ na mede bɛbɔ me bra wɔ me fi.3 Meremfa biribiara a mfaso nni so* nsi m’ani so.Wɔn a wɔaman afi nea ɛteɛ ho no, mikyi wɔn nneyɛe;+Me ne wɔn nni twaka biara.*4 Obi a ne koma asɛe no, meremmɛn no koraa;Merempene adebɔne so.*5 Obiara a ɔsɛe ne yɔnko din kokoam no,+Mɛma waka n’ano atom.*Obiara a ɔwɔ ahantan aniwa ne ahomaso koma no,Me ne n’ani renhyia.6 Mɛdom asaase so anokwafoSɛnea ɛbɛyɛ a wɔne me bɛtena.Nea ne ho nni asɛm no,* ɔno na ɔbɛsom me.7 Ɔdaadaafo biara rentena me fi,Na ɔtorofo biara nni hɔ a obegyina m’anim.*8 Anɔpa biara, mɛma asaase so amumɔyɛfo nyinaa ayɛ dinn,*Na mɛpra nnebɔneyɛfo nyinaa afi Yehowa kurow no mu.+


text:
Mo nnunu mo ho na mo nsere
…mmu m’oani ngu nnepa bebree a mo rehwere
…so
Na sɛ daakye adekye
…na nkyirimma fa anibere kɛntɛn kɔ po a afikyere
Na wɔn de anibue hunu sɛ mo nnyuma na ɛde wɔn nampa kyekyɛ asrokye
…mmaa ne srikye ahoma pansam wɔn a
Ɛhɔ na mo sunsum bɛti nnuho kɔm
Na mo akra bɛti kɔankra sutrɔ ne n’akɔm
B.
Mo deɛ mo nnunu mo ho na mo nsere
Sɛ daakye mu hwee duru ne mere
…na ewiase de mo prɔyɛ kukuru mo nkyirima hwi kɔm ne nsukɔm mmoɔ so a
Ɛhɔ na mo bɛti mo Nananom ‘ah ah ah’
…ɛne mo nuho
D.
Enti mo ntɔn agudie plɛti a mo nsupa gu
Na mo nto adwene a ɛɛbɔ nsukɔm dawuro ngu
Na sɛ m’awia wiawia kɔduru ogya tanaa daberɛ
Na akoma bɔ nsukɔm twinii kyɛ
…a, ɛhɔ na mo bɛhunu sɛ
Egya nfa ne ho ntoto awɔ mmiayɛ ho
…wɔ mmere a wɔn ewiemu nnyɛ korɔ
Mo ngyae mo nnɔbae pa dua
Na mo mma afoforo nua mmɛtɔn mma mo
Na sɛ nwuma nwuma foro ɔman yi apata
Na sikapa ka sɛ mo nfata a
…ɛhɔ na mo behunu adwenbɔne adwosuo
Enti mo nnunu mo ho na mo nsere
E.
Mo deɛ mo ngu so nfa m’ahoɔden mmoa aman afoforɔ
Na mo nguso nfa nsɛmhunu nyɛ m’abrɔ
Ebere bi bɛba a aman afoforɔ a m’aboa asisi no
…bɛ pampam mo
…asan ayi mo ama
Saa mere no na mo kwatrikwa no a mo gyayɛ no
…adane kwakwakwa a asɛi aboro so
Enti mo ngu so nnunu mo ho na mo nsere
Nkosi sɛ amanaman kɔtrikɔ bɛ si mo
Ɛhɔ na mo bɛhunu wiase asan ati wiase kasa ankasa
Amoafowaa Sefa Cecilia © April 30, 2021
MO NNUNU MO HO NA MONSERE
Mo nnunu mo ho na mo nsere